Мақолалар Май 2019 йилда » "Табиат ва хаёт" газетаси тахририяти расмий веб-сайти\nПресс тур 22 май –Халқаро биологик хилма-хиллик куни\tҚУШ “ТИЛИ”НИ ТОПГАНЛАР\n22 май –Халқаро биологик хилма-хиллик куни\nҚУШ “ТИЛИ”НИ ТОПГАНЛАР\nЁки қушларнинг никоҳ рақсини кўрганмисиз?\nБолалигимиздан ота-боболаримиз “Қушлар бизнинг дўстимиз” дея уқтиришган. Бу сўзлар юрагимизга муҳрланиб қолган. Биз ҳам болаларимизга, набираларимизга бу меҳр қўшилган сўзларни такрорлашдан чарчамаймиз. Шу боисдан ҳам инсон боласи қушларга дўст бўлиб вояга етади. Уларга озор беришни гуноҳ деб ҳисоблайди. Яхшиликни қушлар ҳам ҳис қилади. Яхши-ёмон ниятимизни ҳам жониворлар кўзимиздан билади. Меҳримизни эса потирлаб турган жажжи юраклари билан сезишлари ҳам уларнинг кўнглимизга яқинлиги белгиси.\nҚушлар... Уларнинг тури, зоти, номи, кўриниши, сайраши, патлари минг хил. Ер юзида қушлар беҳисоб. Биргина Ўзбекистонимизда 400 дан зиёд қуш турлари мавжуд. Энг гўзал, энг сайроқи қушларнинг Ватани- ЎЗБЕКИСТОН! Бу жаннатмонанд юртда дунёнинг энг чекка пучмоқларидан сон-саноқсиз қушлар учиб келиб яшашини жуда яхши биламиз. Улар нафақат ўлкамизнинг иссиқлиги учун, балки тинчлигимиз, осойишталигимиз учун айвонларимиз тўридан ин қуриб, полапонларини бемалол бизга ишониб яшайди. Шунинг учун ҳам қушларнинг тинч юртда қўним топишида улуғ ҳикмат бор.\nАна шундай қушлардан бири Йўрға тувалоқ. Вилоятимизда ана шу ноёб қушларни кўпайтириб, ёввойи табиат қўйнига учириш билан шуғулланадиган марказ фаолият кўрсатади. Юртимизнинг бетакрор табиати, иссиқлиги, ўзига хос кенгликлари бу қушнинг кўпайиши учун жуда мос иқлим ҳисобланади. Бу марказ Амирликларнинг Йўрға тувалоқни асраш маркази (АЙТАМ) деб номланади ва у Бирлашган Араб Амирлиги Вице-Президенти, Бош вазири, Дубай амирлигининг ҳокими Шайх Муҳаммад Бин Рошид Ол Мактум Жаноби олийлари ташаббуси билан 2008 йилнинг апрелида ташкил этилган.\nМазкур марказ фаолияти билан яқиндан танишиш мақсадида вилоят Экология ва атроф муҳитни муҳофаза қилиш бошқармаси ва Амирликларнинг Йўрға тувалоқни асраш маркази ҳамкорлигида ташкил этилган медиатурда бўлдик. Республикадаги бир қатор оммавий ахборот воситалари вакиллари иштирок этган медиатур журналистларда жуда катта таассурот қолдирди.\nҚуёшнинг айни тиғи тушадиган Самарқанд ва Бухоро оралиғида Кармана туманининг чўл ҳудудида жойлашган 300 гектар майдонни ташкил этган мазкур марказ дарвозасидан кираверишдаёқ бу ерда ноёб ва гўзал мавжудотлар парваришланаётганлигини ҳис этиш қийин эмас.\n-Осиё йўрға тувалоғи йўқолиб кетиш хавфи остидаги қуш тури ҳисобланиб, Табиатни муҳофаза қилиш Халқаро иттифоқи томонидан “заиф” деб таърифланган,-дея изоҳ берди бизни марказда кутиб олган иш бошқарувчи Рустам Тўхтамуродов.- Бу қуш Марказий Осиёда кўпаядиган кўчиб яшайдиган қуш ҳисобланади. Бу ерда қушларни тутқунликда кўпайтиришнинг асоси- генетик хилма-хилликка эга бўлган қушларни ўзидан кўпайтиришга асосланган. –Генетик ва ишлаб чиқариш бошқарувини амалга ошириш учун Марказда йўрға тувалоқларни сунъий йўл билан кўпайтирилади. Қушларни сунъий кўпайтириш дастурига қўшимча қилиб, ёввойи популяцияни самарали мустаҳкамлашга эришиш мақсадида Марказ табиатдаги тувалоқларни экологик муҳитини кузатишни ҳам амалга оширади. Ушбу экологик ишлар бир неча йил аввал бошланган бўлиб, бу қушларнинг никоҳ рақси ва тухум қўйиш жойларини белгилаш, баҳор мавсумида тувалоқлар популяциясининг зичлигини аниқлаш, кўпайиш самарадорлигини кузатиш ва уларни озиқланиш жойларини баҳолаш билан бир қаторда генетик таҳлиллар учун биологик намуналар олишни ўз ичига олади.\nДарҳақиқат, марказдаги ишлар билан танишар эканмиз, бу йўрғаловчи қушларнинг шоҳона яшаётганлигига гувоҳ бўлдик. Чет элдан келтирилган кенг ва шинам қафаслар, худди замонавий клиникалардек тоза –озода инкубация хоналари ва асбоблари, ҳар бир қушга меҳрини бериб парвона бўлаётган қушбоқарлар, беминнат суви, дони, барча-барчаси уларнинг эркалик билан рақсларга тушишига, патларини ёйиб кўрган кишини ўзига мафтун этишига сабаб бўлаётганлигига гувоҳ бўлдик.\nҚушларнинг яшаш жойи, қушчаларнинг инкубациядан чиқиши, озиқлантириш, уларни дастлабки парвариш қилиш жойлари, табиат қўйнига учишга тайёрланадиган жойларнинг алоҳида-алоҳида эканлиги жараённинг тизимли ташкил этилганлигини кўрсатиб турибди.\n–Бу йил жуда баракали келди,-дейди марказ лаборанти Нилуфар Ҳусенова.- Ҳозирги мавсумда ҳар қачонгидан кўра кўп яъни 7816 дона тухум олинди. Бу ерда ўн йилдан буён ишлайман. Навоий тиббиёт коллежини тугатганман. Ёзнинг жазирама иссиқларидан қўрқмаймиз. Кимдир митти полапонларни парвариш қилишга, кимдир учишга тайёрланаётган қушларга, кимдир катта ота-она тувалоқларга парвона бўлишга одатланганмиз. Ишимиздан мамнунмиз. Ишга бориб-келишимиз, икки маҳал овқатимиз марказ ҳисобидан ташкиллаштирилган. Дам олиш хоналари мавжуд. Саломатлигимиз муҳофазаланган. Махсус иш кийимлари билан таъминланганмиз. -Бу ерда ишлаб нафақат қуш тилини ўрганиб олдик, балки инглиз тилини ҳам ўргандик. Ҳозир ҳаммамиз инглиз тилида худди ўз она тилимиздагидек бемалол гаплашамиз.\nДарҳақиқат, марказда узоқ йиллик ҳамкорлик лойиҳасига асосан масъул лавозимда ишлаётган франциялик Алла Deller хоним билан инглиз тилида сувдай шаррос гаплашаётган қушбоқар йигит-қизларга рости ҳавасимиз келди. Уларга махсус курсларда билим беришганмикин, дея юзландик. Нафақат, курслар балки, иш жараёнида француз хонимлар билан юзма-юз мулоқотда ўрганиб кетдик, дейишди улар баралла. Дастлабки кунларда таржимон орқали мулоқотга киришган, бугун эса чет эллик раҳбарлари билан равон тиллашаётган қишлоқ ёшларининг шижоатига қойил қолдик. Қуш тили- инглиз тили экан-да, дея ҳазиллашдик. Қушлар элларни -элларга, дилларни –дилларга боғлашга қодир гўзал мавжудот эканлигига яна бир карра амин бўлдик. Зеро, ана шу қушларнинг меҳри француз хонимни гўзал Париж кўчаларида эмас, айнан Маликчўл саҳросида яшашга ўргатди.\n- Қушнинг жўжалари тухумдан 21 кунда очилади, -дейди қушбоқарлар бўлими масъули Дилрабо Ҳошимова.- Элликка яқин ишчи уларни ўн кунга қадар парваришлаймиз. Айни пайтда 750 та палапон бор.- Кейин 15-20 кун уларга қўлдан алоҳида-алоҳида овқат берилади. 20 кунлик бўлгандан кейин ўз насибаларини ўзлари териб ейишни ўрганишади. Улар бир ойлик бўлгандан кейин махсус кенг ва узун тунелларда учишга тайёрланади. 45 кунликдан 90 кунлик бўлгунча яъни август ва сентябрь ойларида табиат қўйнига учирилади. Барча қушлар ветеринар Санжар Исомиддинов раҳбарлигида 2 марта эмланади. Осмонга парвоз қилиши учун 5 та пати бўлиши кераклигини кузатамиз, учишга осон бўлиши учун диетага амал қилишларини таъминлаймиз.\nТабиат қўйнига учирилган қушлар миграциядан сўнг, яна учиб кетган маконларига қайтиб келаётганлиги Ўзбекистондан биттагина дон еган чумчуқ Маккадан қайтиб келганлиги тўғрисидаги ҳақиқатни эслатиб туради.\n-Йўрға тувалоқ заиф, қисқариб бораётган, учиб ўтувчи шарқий кенжа тур сифатида Қизил китоб рўйхатига киритилган, дейди- вилоят Экология ва атроф-муҳитни муҳофаза қилиш бошқармаси масъул ходими Зубайда Душанова. -Ўзбекистон парваришхоналарида кўпайтириш бўйича тадқиқотлар олиб борилмоқда. Исроил, Саудия Арабистони парваришхоналарида кўпайтирилмоқда. Муҳофаза чоралари кўрилган. Овлаш тақиқланган. Қарнабчўл буюртмахонаси ва “Жайрон” экомарказида муҳофаза остига олинган.\nЙўрға тувалоқни асраш марказидан олинган маълумотларга кўра, 2012 йилдан буён шу вақтга қадар марказ томонидан 10 мингга яқин йўрға тувалоқ ёввойи табиатга учирилган.\nЙўрға тувалоқлар гарчи қафасларда парваришланаётган бўлса-да, улар ўзларини тутқунликда эмас, эркин ва бахтиёр ҳис этишларини рақсга тушишлари, қанотларини ёйиб турли кўринишларга киришлари мисолида яққол кўриш мумкин. “ Қушлар бу ерга шунчалик ўрганиб қолганки, ҳозир қафасларни очиб қўйсак ҳам улар ҳеч қаерга учиб кетмайди”, дея суҳбатга аралашди қушбоқарлардан яна бири.\nҲа, юртимизга меҳр қўйган гўзал қушларни кўриб, қуш “тили”ни топган ёшларнинг ўз ишларидан, ўз ҳаётларидан мамнунликларини кўриб, Ўзбекистон ана шундай бетакрор, ҳамкор дўстларга бағри кенг, улкан имкониятлар мамлакати эканлигига яна бир карра ишонч ҳосил қилдик. Марказдаги митти қушларнинг мусиқий чуғури қулоғимиздан, катта қушларнинг эса ўзига хос виқори кўз ўнгимиздан кетмай қолди... Чинакамига қушлар бизнинг дўстимиз эканлигини яна бир карра ҳис этдик.\nСанаси: 22-05-2019, 17:20;\nНАВОИЙГА БИР КЕЛИБ КЕТИНГ…\nМамлакатимизда тадбиркорларни қўллаб- қувватлаш ва рағбатлантириш мақсадида ташкил этилган “Ташаббус” кўрик-танлови доираси йилдан-йилга кенгайиб бормоқда.\nБугун Навоий шаҳридаги “Ёшлар” марказида “Ташаббус”нинг Навоий шаҳар босқичи бўлиб ўтди. Унда шаҳардаги 60 га яқин тадбиркорлар турли йўналишлар бўйича ўзаро беллашдилар.\nКейинги йилларда юртимизнинг иқтисодий салоҳиятини янада оширишга хизмат қилаётган туризм соҳасига ҳам алоҳида эътибор қаратилмоқда. Шу боисдан туризмга тааллуқли корхоналар ҳам танлов шоҳсупасидан ўрин олди.\n“Ташаббус” кўрик -танловида ҳам айнан ана шу туризм ва меҳмонхона хизматини кўрсатиш йўналиши бўйича ўз хизматларини намойиш этаётган “Трайдинг сервис” фирмасига қарашли “Камилла” меҳмонхонасига юқори баҳо берилди ҳамда танлов ғолиблигини қўлга киритди.\nҲар йили Хитой, Япония, Ҳиндистон, Корея, Америка, Россия, Молдавия, Туркия каби кўплаб хорижий ва ҳамдўстлик давлатларидан мингга яқин сайёҳларни қабул қилаётган мазкур меҳмонхона энди бир кунда 65 эмас, балки 160 та меҳмонни қабул қилиши мумкин.\n-Меҳмонларга замон талабига мос хизмат кўрсатиш учун барча шарт-шароитларга эгамиз,- дейди корхона раҳбари Фарҳод Эрназаров.- Янгидан 10 та ишчи ўрни яратилди. Ходимларимиз маданиятли ва чет тилларни ўзлаштирган ёшлардан иборатлиги дунёнинг барча давлатларидан келаётган меҳмонларни бемалол кутиб олишга ёрдам бермоқда.\nТадбир иштирокчиларини меҳмонхона ресторани ходимларининг карвинг санъати ҳам жуда қойил қолдирди. Ишонмайсизми? Навоийга бир меҳмон бўлиб келинг, бунга ўзингиз ҳам гувоҳ бўласиз!\nСанаси: 7-05-2019, 21:55;\nСанаси: 4-05-2019, 08:09;


АКТ вазирлиги "Яндекс.Такси"га Тошкент IT-парки резиденти бўлишни таклиф қилди - 20.04.2022, Sputnik Ўзбекистон\nАКТ вазирлиги "Яндекс.Такси"га Тошкент IT-парки резиденти бўлишни таклиф қилди\nАКТ вазирлиги ва Яндекс такси ўзаро ҳамкорликни мустаҳкамлаш ва қўшма лойиҳаларни амалга оширишга тайёр эканини маълум қилди. 20.04.2022, Sputnik Ўзбекистон\nТОШКEНТ, 19 апр – Sputnik. Ўзбекистон ҳукумати "Яндекс.Такси"га Тошкентдаги IT-паркнинг резиденти бўлишни таклиф қилди, деб хабар қилди Ахборот технологиялари ва коммуникацияларини ривожлантириш вазирлиги.Хабарда айтилишига кўра, АКТ вазири Шерзод Шерматов ва "Яндекс.Такси" компаниясининг МДҲ давлатлари бўйича бошқарувчи директори Кирилл Свинцов билан икки томонлама ҳамкорлик масалаларини муҳокама қилган. Шерматов Ўзбекистонда "Яндекс.Такси" фаолияти кенгаяётгани, бошқа вилоят марказларида ҳам ушбу хизмат кенг жорий этилаётганини қайд этди. Томонлар, шунингдек, ҳамкорликни мустаҳкамлаш ва қўшма лойиҳаларни амалга оширишга тайёр эканликларини билдирдилар. Эслатиб ўтамиз, "Яндекс.Такси" Ўзбекистонда 2018 йилнинг апрель ойидан бошлаб ишламоқда. Бугунги кунда компания Тошкент шаҳрида ва яна бир неча вилоят марказларида ўз фаолиятини йўлга қўйган. “Тошкент IT-парки” бироз олдин ишга тушган бўлиб, у ерда хорижий IT компаниялар ва IT-мутахассисларини рўйхатдан ўтказиш, офис очиш, ишга ёллаш хизматлари кўрсатилмоқда. Мақсад - IT соҳасига хорижий компания ва мутахассисларни жалб қилиш, уларнинг мослашиш ва ишга жойлашишда ёрдам бериш. IT-парки матбуот хизмати хабарига кўра, йил бошидан буён 3000 дан ортиқ хорижлик ушбу дастурдан фойдаланган.\nтакси, ахборот технологиялари (it)\nАКТ вазирлиги ва Яндекс такси ўзаро ҳамкорликни мустаҳкамлаш ва қўшма лойиҳаларни амалга оширишга тайёр эканини маълум қилди.\nТОШКEНТ, 19 апр – Sputnik. Ўзбекистон ҳукумати "Яндекс.Такси"га Тошкентдаги IT-паркнинг резиденти бўлишни таклиф қилди, деб хабар қилди Ахборот технологиялари ва коммуникацияларини ривожлантириш вазирлиги.\nХабарда айтилишига кўра, АКТ вазири Шерзод Шерматов ва "Яндекс.Такси" компаниясининг МДҲ давлатлари бўйича бошқарувчи директори Кирилл Свинцов билан икки томонлама ҳамкорлик масалаларини муҳокама қилган.\n"Бугунги кунда компания Ўзбекистон бозорида фаоллашиб, фуқароларга қулайлик яратмоқда. АКТ вазири компанияга IT-парк резиденти мақомини олиш таклифини илгари сурди", — дейилади вазирликнинг Телеграм-каналдаги хабарида.\nШерматов Ўзбекистонда "Яндекс.Такси" фаолияти кенгаяётгани, бошқа вилоят марказларида ҳам ушбу хизмат кенг жорий этилаётганини қайд этди.\nТомонлар, шунингдек, ҳамкорликни мустаҳкамлаш ва қўшма лойиҳаларни амалга оширишга тайёр эканликларини билдирдилар.\nЭслатиб ўтамиз, "Яндекс.Такси" Ўзбекистонда 2018 йилнинг апрель ойидан бошлаб ишламоқда. Бугунги кунда компания Тошкент шаҳрида ва яна бир неча вилоят марказларида ўз фаолиятини йўлга қўйган.


26 май 2019, Тошкент вақти: 10:56\nОзодликка юборилган бу сурат иловасида Тошкентдаги элчихоналарни қўриқловчи милиция ходимларининг ана шу шароитда ëтиб-тураëтгани ëзилган.\nОзодликка 10 октябрь куни Ўзбекистон Ички ишлар вазирлиги ҳузуридаги ППХ ва Жамоат тартибини сақлаш Бош бошқармаси ходимларидан етиб келган шикоятга кўра¸ хорижий давлатлар дипломатик ваколатхоналарини кўриқлашни таъминлаш бўйича алоҳида милиция батальони ходимлари айни кунларда мажбуран пахта термоқда.\nОзодлик боғланган бошқарманинг ўзини таништирмаган расмийси бу маълумотни тасдиқлади¸ аммо шикоятга изоҳ беришга ваколати йўқлигини айтиб¸ гапни қисқа қилди.\nОзодликка маълум бўлишича¸ мазкур бошқарма ходимлари айни кунларда Тошкент вилояти Чиноз туманида пахта термоқда.\n“Бизга нисбатан бўлаëтган ноҳақликлар ҳақида кимга айтишимизни билмаяпмиз - раҳбарларга мурожаат қилайлик десак¸ биз билан гаплашмаяпти раҳбарлар. Пахтага бориш ҳам¸ еб-ичиш ҳам ўз бўйнимизда. Шароитни кўрсангиз¸ одам яшайдиган аҳволда эмас. Раҳбарлар келса¸ ҳаммаси зўр¸ мажбурлаш йўқ¸ деб жўнатиб юборишади”¸ дейилади хорижий давлатлар дипломатик ваколатхоналарни кўриқлашни таъминлаш бўйича алоҳида милиция батальони ходимлари.\nИшдан бўшатилиш эҳтимолидан қўрқиб¸ Озодлик билан шахси сир қолиш шарти билан гаплашган батальон ходимларидан бирига кўра¸ уларни пахтага юбориш ҳақидаги буйруқ Ички ишлар вазирига оид.\n“Вазир буйруғи билан биринчи 250 та бўлиб келдик, бугун яна 50 та одам бошқа жойга кетди, яна 100 та одам сўралган. Биз постда турадиганлар итдан баттармиз¸ лекин офицерлар хоҳлаган пайт уйига бориб оиласининг ёнида бир кун бўлиб келади. Бизга кунлик нормангни бажариб кетавер дейишади¸ икки кунга уйга бориб келай¸ десангиз¸ 200 минг бериб кетавер дейишади. Бунинг ëнига йўл харажатини қўшсангиз¸ уйга бир кунга бориб келиш салкам 300 мингга тушаяпти. Бу ноҳақликни кимга айтишни билмай юрибмиз”¸ деди Озодликка боғланган ИИВ ходими.\nЭлчихоналарни қўриқловчи милиция батальони ходимлари пахта пайтида Чиноз туманининг Олмазор ҚФЙ ҳудудидаги мана шу жойда тунаëтганларини айтмоқда.\nОзодликка маълум бўлишича¸ Ўзбекистон Ички ишлар¸ қолаверса¸ Мудофаа вазирлиги ходимларидан тузилган пахта отрядлари Тошкент вилояти Чиноз туманининг Олмазор ҚФЙ ҳудудида ëтиб пахта термоқда.\nМазкур йиғин фаолларидан бири Озодлик билан суҳбатда¸ “ИИВ йигитларининг Дўстликда пахта тераëтгани”ни тасдиқлади¸ аммо улар яшаëтган шароитлар ҳақидаги саволга жавоб беришни истамади.\nОзодликка пахта тераëтган милиция ходимлари томонидан юборилган суратлардан¸ уларнинг нам бетон ерга кўрпа-тўшак ëзиб¸ ëтиб-туришга мажбурлиги кўрилади.\nЎзбекистон ҳудудида жойлашган хорижий давлатлар дипломатик ваколатхоналарни кўриқлашни таъминлаш бўйича алоҳида милиция батальони ходимларидан 300 нафардан кўпроғининг пахта теримига олиб кетилгани бу ваколатхоналарни қўриқлаш жараëнига қандай таъсир этганига оид маълумот ҳозирча Озодликда мавжуд эмас.\nОзодлик мурожаат қилган ИИВ ва айрим элчихона вакиллари¸ хавфсизлик билан боғлиқ бу саволга жавоб бера олмасликларини билдирдилар.\n2018 йилги пахта мавсумида мажбурий меҳнатга йўл қўйилмаслиги ҳақидаги давлат ва ҳукумат раҳбарларининг жамоатчилик олдида қилаëтган баëнотларига қарамай¸ Озодликка давлат ва нодавлат тизимлари ходимларининг пахтага чиқиш ëки ўз ўрнига одам чиқариш учун муайян суммадаги пул тўлашга мажбурланаëтганига оид юзлаб шикоятлар келмоқда.\nОзодлик 2 октябрь куни ИИВ академияси курсантларидан келган мактубни эълон қилган эди.\n"Ўзбекистон ИИВ академиясидан ёзмоқдамиз. Биз – курсантларни фуқаро кийимида пахтага олиб кетишмоқда. Майли, ватан равнақи учун шу керак бўлса, пахта терамиз, аммо 100 кило норма қўйилгани чатоқ-да! Бунча пахтани териш осон эмас, ахир. Энг ёмони, ким нормани бажармаса, Ички ишлар вазири номига тушунтириш хати ёздиришмоқда. Пахтани деб ўқишдан ҳайдалиш, пахтани деб ота-оналарни изза қилиш адолатданми?! Биз керак бўлса ватан учун жон беришга тайёрмиз. Аммо ўзимизни пахта даласида эмас, жанг майдонида кўрсатсак¸ дегандик...”деб ëзилган эди.\nҲозирча Ўзбекистон ИИВ бу мактубга бирор шаклда муносабат билдирмади. 10 октябрь куни Озодликнинг вазирлик матбуот хизмати билан боғланиш уринишлари яна натижасиз қолди – хизматнинг жамоатчиликка берилган телефон рақамига қилинган қўнғироқларга ҳеч ким жавоб бермади.\nХОРАЗМ – “ИИБ ходимлари: Ҳар куни 100 минг сўмга ҳашарчи ёллаяпмиз”\nНАМАНГАН – “Тўрақўрғонда ўқитувчилар пахта теримига чиқарилмоқда”\nОЛМАЛИҚ – “Кимё заводи ишчилари мажбуран пахтага сафарбар қилинди”\nТОШКЕНТ – “Пахтага ҳашарчи ёллаш битта маҳаллага 30 миллион сўмдан тушмоқда!”\nҚОРАҚАЛПОҒИСТОН – “Хўжайлидаги ўқитувчилар пахтага чиқиши ё ўрнига одам топиши керак”\nСАМАРҚАНД – “Бандлик маркази ходимларига пахтага 50 тадан одам топиш юкланди”\nЖИЗЗАХ – “ИИВ академияси ҳам, Фарғона кимё заводи ҳам пахтада”


Трамп ва Путин нега Хельсинкида учрашади? Бунинг 4 сабаби маълум » Murodbek.Net\nТрамп ва Путин нега Хельсинкида учрашади? Бунинг 4 сабаби маълум\nДата: 03/07/2018, 22:31\nБугунги кунда Оқ уй ва Кремль Хельсинкидаги учрашув рус-америка муносабатларини яхшилашига умид қиляпти.\nАввалроқ, “Qalampir.uz” Россия президенти Владимир Путин ва АҚШ президенти Дональд Трамп Финляндия пойтахти Хельсинки шаҳрида учрашиши ҳақида хабар берган эди.\nФинляндиянинг “Ilta-Sanomat” нашри учрашув жойи сифатида нега айнан Хельсинки танланганига тўрт сабаб келтирди.\nФинляндиянинг тарихий роли\n1975 йил АҚШ президенти Жеральд Форд ва Совет Иттифоқи Марказий коммунистик партияси Бош котиби Леонид Брежнев Финляндияда учрашган эди. Музокаралар якунида Хельсинки битими имзоланган. Уни 35 давлат раҳбари имзолаган. Келишув коммунистик ва капиталистик давлатларни яқинлаштиришни кўзда тутарди.\n1990 йил Совет Иттифоқи парчаланишидан бир неча ой аввал, катта Жорж Буш ва Михаил Горбачёв Хельсинкида Форс кўрфазидаги инқирозни муҳокама қилган.\n1997 йил Финляндия президентининг расмий резиденцияси Мянтюниемида АҚШ президенти Билл Клинтон ва Россия президенти Борис Ельцин рус-америка музокараларини ўтказган.\nФинляндия НАТО аъзоси эмас\nЯна бир сабаб, Финляндия нейтрал ҳудуд, негаки у НАТОга аъзо эмас. Финляндиянинг Европа Иттифоқига аъзолиги уни Ғарб билан боғлайди, бундан ташқари мамлакат Қўшма штатлар билан ҳам Россия билан ҳам яхши муносабатда.\nУчрашув учун қулай ўриндалиги\nХельсинкининг тарихий аҳамиятига қўшимча тарзда унинг логистик қулай жойда жойлашгани келтирилади. Трамп рус-америка учрашувидан аввал 11-12 июль кунлари Брюсселда НАТО саммитида иштирок этади. Кейин 13 июлда Британияда Бош вазир Тереза Мэй ва қиролича Елизавета II билан учрашади. 15 июль куни Москвада футбол бўйича жаҳон чемпионати якунланади. Президент Путин Хельсинкига етиб бориши учун 30 дақиқалик парвоз етарли бўлади.\nУшбу воқеалар ўртасидаги оралиқ вақтнинг камлиги Россия президентига максимал эътиборни ўзи ва мамлакатига қаратиш имкониятини беради. Путин йирик спорт тадбирида иштирок этади, эртаси куни эса Трамп билан музокара ўтказади.\nБошқа тарафдан “Ilta-Sanomat”нинг ёзишича, Хельсинкидаги саммит халқаро муносабатларда муҳим аҳамиятга эга бўлган рамзий ишора бўлади. Трамп Путин билан учрашиш учун НАТО саммитини тарк этади.\nЭслатиб ўтамиз, Трамп НАТОдаги иттифоқчиларига ҳарбий харажатларини кўпайтириши кераклиги ҳақида хат ёзган эди. Иттифоқчиларнинг харажатлари кўпайиши АҚШга бироз енгиллик бериши кўзда тутилган.


Президент «Хотин-қизлар ва эркаклар учун тенг ҳуқуқ ҳамда имкониятлар кафолатлари тўғрисида»ги қонунни имзолади » O'zbekiston Respublikasi Sport Vazirligi huzuridagi Jismoniy tarbiya va sport bo`yicha mutaxassislarni ilmiy-metodik ta`minlash, qayta tayyorlash va ularning malakasini oshirish Markazi\nKategoriya: Информация Sana: 7-11-2019, 00:43 Ko'rishlar soni: 62\n-хотин-қизлар ва эркакларнинг тенг ҳуқуқлилиги;\n-жинс бўйича камситишга йўл қўйилмаслиги;\n-очиқлик ва шаффофлик.\n-бола туғиш ва она сути билан озиқлантириш вазифалари билан боғлиқ муносабатларни тартибга солишда фарқларни белгилаш;\n-қонунда белгиланган тартибда муддатли ҳарбий хизматга чақириш;\n-ушбу Қонун асосида гендер сиёсати амалга оширилишини таъминлашга доир вақтинчалик махсус чоралар кўриш;\n-хотин-қизлар ва эркаклар меҳнатини муҳофаза қилишда уларнинг репродуктив саломатлигини сақлаш хусусиятлари;\n-мажбуриятлар фақат муайян жинсдаги шахслар томонидан бажарилиши мумкинлигига асосланган ҳолда касбий малакага доир тавсиялар бериш;\n-қамоқда сақлаш, жазони ижро этиш жойларида сақлаш тартиби ва шартларини ҳамда ҳуқуқий жиҳатдан таъсир кўрсатишнинг бошқа чораларини тартибга солишда фарқларни белгилаш;\n-хотин-қизларнинг жамиятдаги ижтимоий мавқеини мустаҳкамлашга, хотин-қизлар ва эркаклар учун тенг ҳуқуқ ҳамда имкониятларни таъминлашга қаратилган ижобий чоралар.\n-жинс бўйича бевосита ва билвосита камситиш имконини яратадиган норматив-ҳуқуқий ҳужжатнинг ёки унинг лойиҳасининг хотин-қизлар ва эркаклар учун тенг ҳуқуқ ҳамда имкониятлар кафолатларини таъминлаш принципларига мувофиқ эмаслигини аниқлашга;\n-жинси бўйича бевосита ва билвосита камситиш имконини яратадиган норматив-ҳуқуқий ҳужжат лойиҳасини қабул қилиш оқибатларини умумий баҳолашга;\n-норматив-ҳуқуқий ҳужжатларнинг қўлланилиш жараёнида юзага келиши мумкин бўлган, камситиш хусусиятига эга хавфларни аниқлашга;\n-жинси бўйича бевосита ёки билвосита камситишга йўл қўядиган, аниқланган нормаларни бартараф этишга йўналтирилган тавсияларни ишлаб чиқишга қаратилгандир.\n-давлат статистика органлари томонидан амалга ошириладиган давлат статистик кузатувларига;\n-давлат бошқаруви органларининг маъмуриятга оид маълумотларига;\n-давлат ва хўжалик бошқаруви органлари, маҳаллий ижро этувчи ҳокимият органлари томонидан мунтазам равишда амалга ошириладиган статистик кузатувларга асосланади.\n“Китоб – билим булоғи” мавзусида давра суҳбати\n“Китоблар бахш этган бахт” мавзусида давра суҳбати\n8-март Халқаро хотин-қизлар кунига бағишланган байрам та ...


Dekabr 18, 2020 - 0\nЎшда ойига 30 та тез ёрдам машиналари ишлаб чиқарадиган завод ишга туширилади\nЎш шаҳридаги хусусий компания ойига 30 та тез ёрдам машинасини ишлаб чиқаришни режалаштирмоқда. Бугун, 18-декабрь куни Бош вазир ўринбосари Равшан Сабиров Ўшга ташриф буюрди ва бир қатор саноат корхоналарида бўлди. У Кенг-Сой аҳоли пунктида машинасозлик заводи ва тўқимачилик фабрикаси қурилиши билан танишди. Завод директори Абдуманап Худайбердиевнинг сўзларига кўра, Форд Транзит тез ёрдам хизмати учун йиғилмоқда. «Биз ҳар куни битта машина…\nПрезидентликка номзодлар ҳукумат томонидан қабул қилинган қарорларни менсимайдими?\nПандемия бошланганидан бери Қирғизистонда оммавий тадбирлар тақиқланиб, мактаблар ва университетлар офлайн таълимни тўхтатдилар. Баъзи ҳудудлардаги мактаблар нафақат ёпиқ, балки ўн минглаб болалар уйда «қамалган» ва бу ота-оналарни ташвишга солмоқда. 2000 га яқин қирғизистонликларни ўлдирган тожливирус ҳали ҳам фаоллигича қолмоқда. Ҳар куни 200-400 га яқин янги ҳолатлар қайд қилинмоқда ва ўлим сони кўпаймоқда. Ҳукумат эса янги йил байрамларини ўтказишни тақиқлади ва…\nҲукумат: Январь ойида пенсиялар ўз вақтида тўланади\nҲукумат барча ижтимоий тўловлар, шу жумладан пенсиялар ўз вақтида ва тўлиқ ҳажмда тўланишини айтди. Ижтимоий жамғарманинг маълумотларига кўра, 2020-йилнинг декабрь ойида пенсияларни тўлаш учун 4 миллиард 156 миллион сом ажратилган. Жорий йилнинг 18-декабрь ҳолатига кўра пенсияларнинг 95 фоизи маблағ билан таъминланган ва жадвалга мувофиқ яқин кунларда барча пенсиялар тўлиқ тўланади. 2021-йилнинг январь ойида ҳам пенсиялар ўз вақтида ва тўлиқ миқдорда…\nМаданият – Жалолобод йўлининг 16 километри қурилиб битказилди\nҚирғизистон Бош вазирининг ўринбосари Равшанбек Сабиров Жалолобод вилоятига ташрифи чоғида Бишкек-Ўш йўлидаги Маданият – Жалолобод автомобил йўлининг участкасидаги иш билан танишди. Қурилаётган йўлнинг умумий узунлиги 67 км. Ҳукуматнинг маълумотига кўра, йўлларни таъмирлашдан ташқари, 8 та кўприк, 181 та кичик сунъий иншоотлар, бозорлар яқинидаги автоуловлар тўхташ жойлари, пиёдалар ўтиш жойлари ва аҳоли пунктларида автобус бекатлари қурилади. Лойиҳа 2022 йил июнь ойида…\nМХДҚ: Ҳукумат кучларига қарши жанговар ҳаракатларда қатнашган эркак ҳибсга олинди\nХалқаро террорчилик ташкилотининг аъзоси қўлга олинди, дея хабар беради Миллий хавфсизлик давлат қўмитаси. 16-декабрь куни Миллий хавфсизлик давлат қўмитаси томонидан халқаро террористик ташкилот аъзоси, Қирғизистон фуқароси С.Т. исмли фуқарони ҳибсга олган. Маълум қилинишича, ҳибсга олинган шахс Сурияда тайёргарликдан ўтган ва террористик ташкилот таркибида ҳукумат кучларига қарши жангларда қатнашган. Айни пайтда Миллий хавфсизлик давлат қўмитаси унинг бошқа жиноий ишларга алоқадорлигини ва…\nВладимир Путин Қирғизистондаги воқеаларга изоҳ берди\nРоссия президенти Владимир Путин йиллик матбуот анжуманида Қирғизистондаги воқеаларга изоҳ берди. У бўлаётган воқеаларни «сакраш» деб атади. «Сакраш у ерда доимий равишда содир бўлади. Улар ички сиёсий ҳаётни баъзи Ғарб давлатларининг намуналарига кўра ўрнатиш учун доимо олдинга интилишади. Хўш, баъзи сиёсий онг даражаси, институтларнинг етуклик даражаси, айтайлик, Франциядаги каби эмас», деди у. Россия Президентининг сўзларига кўра, постсовет ҳудуди мамлакатларида барқарор…\nЎзганда кам таъминланган оилаларга 350 тонна кўмир тарқатилди\nЎзган туманида янги йилга ажратилган маблағ эвазига кам таъминланган оилаларга кўмир тарқатилди. Бу ҳақда туман ҳокимияти хабар берди. Маълумотга кўра, Ўзган тумани ҳокими Руслан Мейматқулов тумандаги ногиронлар ва кам таъминланган оилаларни маънавий ва моддий қўллаб-қувватлаш мақсадида янги йилга ажратилган маблағ ҳисобидан 500 та кам таъминланган оилаларни кўмир билан таъминлади. Маъмурият 600 минг сом ажратиб, 350 тонна кўмир олди. Ҳар бир…


Опера санъатининг бетакрор жозибаси\nПойтахтимизда катта санъат байрамига айланиб кетган “Competizione dell‘Opera” ёш опера ижрочиларининг XIV халқаро танлови ўз ниҳоясига етди.\nМазкур танлов халқлар ўртасидаги ўзаро маданий алоқаларни мустаҳкамлашда, ноёб ва жозибали санъатнинг навқирон вакилларини қўллаб-қувватлашда ўзига хос аҳамият касб этади. Бинобарин, ана шундай нуфузли халқаро мусиқий тадбирнинг пойтахтимизда ўтказилишида мамлакатимизда Президентимиз раҳнамолигида мусиқа ва санъат ривожига қаратилаётган юксак эътибор, ёш ижодкорларимизнинг эришаётган муваффақиятлари эътирофи мужассамдир.\nБир неча кун давом этган халқаро танловда юртимиз вакилларидан ташқари, Австрия, Германия, Венгрия, Япония, Беларусь Республикаси, Польша, Россия, Словакия, Қозоғистон, Жанубий Африка Республикаси ва бошқа давлатлардан келган 60 нафардан зиёд ёш опера хонандалари ўзаро ижодий беллашди.\nСаралаш баҳслари якунида 20 нафар хонанда финал босқичида иштирок этиш учун танлаб олинди. Уларнинг беш нафари юртимиз вакиллари экани, албатта, барчамизга ғурур бағишлайди. Булар Ўзбекистон давлат консерваторияси талабаси ўулом Назиров, Алишер Навоий номидаги Ўзбекистон Давлат академик катта театри хонандалари Рустам Алимардонов, Жаброил Идрисов, Барно Исматуллаева ва ушбу театр стажёри Дамир Раҳмоновдир.\nҚизғин тарзда ўтган финал босқичида ғолиблар яширин овоз бериш йўли билан аниқланди. Нуфузли ҳакамлар ҳайъати хулосасига кўра, юртдошимиз Барно Исматуллаева танлов ғолиби, деб топилди. Беларусь Республикаси вакили Павел Петров 2-ўринга, россиялик Мария Баянкина ва ўзбекистонлик Жаброил Идрисов эса 3-ўринга сазовор бўлди.\n— Менинг бу муваффақиятим, авваламбор, Президентимизнинг биз, ёшларга кўрсатаётган эътибор ва ғамхўрлиги мевасидир, — деди халқаро танлов ғолиби Барно Исматуллаева. — Ушбу мукофот нафақат менга, балки мамлакатимиздаги опера санъати намояндалари ва ихлосмандларига берилган баҳодир.\n“Ўзбекистон” халқаро анжуманлар саройида 29 ноябрь куни танлов ғолиблари иштирокида гала-концерт бўлиб ўтади.\nҳайъат аъзоси, У. Гажибейли номидаги Боку мусиқа академияси ректори (Озарбайжон):\n— Тошкентда ўтган опера санъати байрами юксак савияда ташкил этилганлиги билан бир умр ёдимда қолади, айниқса, ўзбекистонлик ёш хонандаларнинг ижрочилик маҳорати яққол ажралиб турди. Улар мураккаб арияларни маромига етказиб куйлашди.\nАйтишим керакки, биз кўп йиллардан бери Алишер Навоий номидаги Ўзбекистон Давлат академик катта театри билан яқиндан ҳамкорлик қиламиз. Ана шу алоқалар ва мазкур халқаро танлов жараёнида гувоҳи бўлиб турибмизки, юртингизда театр, хусусан, опера санъати равнақ топаяпти. Хуллас, баралла айтаманки, Ўзбекистон — чинакам истеъдодлар юрти экан.\nхонанда, халқаро танловнинг 3-ўрин соҳибаси (Россия):\n— “Competizione dell‘Opera” ёш опера ижрочиларининг XIV халқаро танловида иштирок этганимдан бахтиёрман. Боиси, муаззам Тошкент шаҳрида ўзимнинг ёрқин ижроларимни намойиш эта олдим. Очиғи, хушҳаво, ниҳоятда гўзал, бағрикенг Ўзбекистон менга катта куч ва илҳом бағишлади. Буни бизга бўлган меҳр ва эҳтиромларни кўриб, қалбимда миннатдорчилик туйғуси ила ҳис этдим.\n— Германиянинг Кёльн шаҳрида опера санъати сирларини ўргандим. Бир неча халқаро танловларда қатнашиб, маҳоратим ва ижро услубимни такомиллаштирдим, десам, хато бўлмайди.\nТошкентдаги опера байрами менинг орзуларимга қанот бағишлади. Чунки руҳиятимда кўтаринкилик уйғонди. Бу танлов мутлақо бошқача. Дўстона, тантанавор, ҳаяжонли дамлари билан унутилмас таассуротлар қолдирди. Юртингизда ёш санъаткорлар жаҳон миқёсидаги опера ижрочилари даражасига етишиши учун барча имкониятлар етарли. Буни уларнинг салоҳиятлари ва иқтидорлари тасдиқлаб турибди.\nДунёнинг кўплаб мамлакатларида бўлганман. Лекин бирон бирида Ўзбекистондаги опера санъатига бўлган эътиборни учратмадим. Насиб бўлса, Тошкентга яна келаман. Юрагимда бир олам эҳтирос жўш урмоқда. Сизларга катта раҳмат.\nМазкур рукндаги бошқа мақолалар: « Истеъдод эгалари сараланди\tЭъзоз, эътибор ва ғамхўрлик ифодаси »


Россия расмийлари, мамлакатнинг Узоқ шарқида халокатга учраган вертолет парчалари топилганини маълум қилдилар.\n12 апрел 2021, Тошкент вақти: 19:25\nавгуст 23, 2003\nТўрт кун олдин юз берган мазкур вертолет ҳалокатида Сахалин вилояти ҳокими Игор Фархуддинов билан бирга 20дан ортиқ одам ўлган. Фавқулодда ҳолатлар вазирлиги расмийлари ҳокимдан ташқари унинг ёрдамчиси ва матбуот котибининг жасадларини ҳам аниқладилар.\nРоссия президенти Владимир Путин ўлганлар оила аъзоларига таъзия изҳор қилди. Кремл расмийларига кўра, Путин воқеани ўрганиб чиқиш учун давлат комиссияси тузишга буйруқ берган ва қурбон бўлганлар оиласига ёрдам кўрсатишни таклиф қилган.


«Толибон» Панжшер провинциясини ўз назоратига олганини эълон қилди. Қаршилик кучлари буни инкор этмоқда – Газета.uz\n«Толибон» Панжшер провинциясини ўз назоратига олганини эълон қилди. Қаршилик кучлари буни инкор этмоқда\nАфғонистоннинг Панжшер провинциясида бир неча кундан буён «Толибон» ва қаршилик кучлари ўртасида тўқнашувлар давом этмоқда. Толиблар ҳудудда устунликни қўлга киритишганини эълон қилишмоқда, бироқ каршилик кучлари буни рад этди. Ҳаракат вакиллари Панжшердаги қаршилик кучларининг матбуот котибини ўлдирган.\nLotinchada 6 сентябрь 2021, 12:34 Жаҳон\n«Толибон» Афғонистондаги қаршиликларнинг охирги таянчи бўлган Панжшер провинциясини ўз назоратига олди. Бу ҳақда РБК Al Arabiya маълумотларига таяниб хабар бермоқда. Нашр ҳаракат вакили Забиҳуллоҳ Мужоҳид баёнотига асосланиб хабар берган.\n«Бу ғалаба туфайли мамлакатимиз уруш ботқоғидан чиқди», — деб ёзади Мужоҳид.\nИжтимоий тармоқларда Панжшер губернатори қароргоҳи дарвозаси олдида турган толиблар суратлари пайдо бўлган. Шунингдек, баъзи видеоларга қараганда, жангарилар провинцияда ўз байроғини кўтаришган.\nАммо худди олдинги ҳолатларда бўлгани каби, қаршилик кучлари жангариларнинг баёнотларини инкор этдилар. Улар Панжшер водийси бўйлаб «стратегик позицияларни» эгаллаб турганликларини ва «Толибон»га қарши курашни давом эттиришларини эълон қилишган.\nҚаршилик кучлари аввалроқ 6 сентябрда жангларда катта йўқотишларга дуч келганини тан олган ва «Толибон»ни ўт очишни тўхтатишга чақирган. Миллий қаршилик фронти вакили Фахим Дашти бир кун олдин ўлдирилган.\nРИА Новости хабарига кўра, аввалроқ ўзини президент в.б. деб эълон қилган Афғонистон вице-президенти Амрулла Солиҳ Панжшердан Тожикистонга жўнаб кетди.\nБир неча кундан буён толиблар Панжшер провинциясига ҳужум қилишмоқда. Можаро тарафлари навбатма-навбат устунликни қўлга киритаётганликларини эълон қилиб келишмоқда.\n29.11 Қашқадарёда спорт мактабининг собиқ директори 5 йилга озодликдан маҳрум қилинди\nҚашқадарёда спорт мактабининг собиқ директори 5 йилга озодликдан маҳрум қилинди


“Ғалаба – барча учун битта” автокарвони Тошкентга етиб келди\n01:32 04 Июл 2020\n15:48 29.04.2018 (Янгиланган 16:05 29.04.2018) Ҳавола олиш\n9 май - Ғалаба байрами, Хотира ва қадрлаш куни (31)\n"Ғалаба - барча учун битта" автокарвони Тошкентга етиб келди\nТошкентдаги “Биродарлар қабри” мемориал мажмуада Россиянинг Нижневартовск шаҳридан жўнаган “Ғалаба – барча учун битта” автокарвони аъзолари кутиб олинди.\n“Победа” русумли автомобиллардан тузилган “Ғалаба – барча учун битта” автокарвони 17 апрель куни Нижневартовскдан Самарқандга йўл олган эди. Уларнинг масади – 1 май куни Самарқандга етиб келиш. Автокарвонда 5та “Победа” автомобиллари иштирок этмоқда.\n“Ғалаба – барча учун битта” автокарвони 29 апрел куни Тошкентдаги “Биродарлар” қабри мажмуасида тантанали кутиб олинди.\nУшбу учрашувнинг энг ёрқин лаҳзаларини бугунги фотожамланмамизда томша қилинг.\nОхирги янгиланиш: 14:24 03.07.2020\nШу ҳафта давомида жаҳоннинг етакчи халқаро фото-агентликлар ва ОАВлар томонидан тасвирга олинган суратларни эътиборингизга ҳавола этамиз.\nОхирги янгиланиш: 15:37 30.06.2020\n24 июнь куни Москвада Ғалабанинг 75 йиллигига бағишланган ҳарбий парад ўтказилди. Шунингдек, пандемия туфайли жорий этилган айрим чекловлар юмшатилганди.\nОхирги янгиланиш: 20:00 26.06.2020\nТанго рақси, вулқон отилиши ва “ўлим ғилдираги” – энг ёрқин суратлар\nШу ҳафтада жаҳоннинг етакчи халқаро фото-агентликлар ва ОАВлар томонидан тасвирга олинган суратларни эътиборингизга ҳавола этамиз.\nОхирги янгиланиш: 14:33 26.06.2020\nТошкент, Москва, Нур-Султон - қуш парвози баландлигидан олинган ажойиб суратлар\nSputnik Ўзбекистон ва дунёнинг бошқа давлатлари фотосуратчилари мегаполис ва шаҳарларда қуш парвози баландлигидан олинган ажойиб суратлар билан бўлишдилар.


23:13 / 21.09.2017\nАҚШ президенти Дональд Трамп Жанубий Корея ва Япония етакчилари билан уч томонлама учрашув ўтказиб, унда Шимолий Корея ва унинг савдо ҳамкорларига қарши янги санкциялар киритилиши ҳақидаги фармонни имзолаганини эълон қилди.\nТрампнинг айтишича, санкциялардан мақсад Шимолий Кореянинг муҳим кемачилик ва савдо тармоқларига таъсир қилишдан иборат. Бундан ташқари, АҚШ молия вазирлиги Шимолий Корея билан бизнес олиб борувчи ва унга қарши савдо билан боғлиқ транзакцияларни енгиллаштирувчи исталган хорижий банкка қарши санкциялар киритиши мумкинлиги белгилаб қўйилди.\n"Шимолий Корея ядро ва ракета дастурларини молиялаштириш учун дунё молия тизимини узоқ вақт суистеъмол қилиб келди", деб айтган Трамп ва қолган давлатлар қилишлари керак бўлган ишни қилмаганларини таъкидлаб ўтган. Унинг айтишича, энди хорижий банкларда аниқ танлов бўлади: ё АҚШ, ё Шимолий Корея билан ишлаш.\nТрамп шу билан бирга агар Пхеньян истаса, Шимолий Корея билан музокаралар бўлиб ўтиши мумкинлигини айтди.\n"Нимага йўқ экан?", деб жавоб берган Трамп журналистларнинг тегишли саволига.\nЯпония бош вазири Синдзо Абэ учрашувда Трампнинг қарорини қўллаб-қувватлашини билдирган.\nСентябрда БМТ Хавфсизлик кенгаши Шимолий Кореядан тўқимачилик маҳсулотлари экспорти ва мамлакатга табиий газ киритиш, нефть ва нефть маҳсулотлари сотишни тақиқловчи резолюцияни қабул қилганди. Бундай чоралар Пхеньяннинг ракета синовларига жавобан амалга оширилган.


Лефтрин қобиқ билан қопланган таблеткалар – medu.uz – Дорилар ҳақида маълумотлар ўзбек тилида\nЛефтрин қобиқ билан қопланган таблеткалар\nHome Йўриқномалар Лефтрин қобиқ билан қопланган таблеткалар\nПрепаратнинг савдо номи: Лефтрин\nДори лиш шакли: Пленка қобиқ билан қопланган таблеткалар.\nФаол модда: Левофлоксацин гемигидрати 500 мг левофлоксацинга эквивалент.\nЁрдамчи моддалар: маккажухори крахмали, гидроксипропилцеллюлоза, магний стеарат, тальк, натрий крахмал гликоляти, аэросил, полиэтиленгликолят 4000, ТВИН-80, кроскармеллоза натрий.\nТаърифи: Думалоқ, икки ёқлама қавариқ, кўндаланг кесилганда икки қавати кўринувчи, пленка қобиқ билан қопланган оқ рангли таблеткалар.\nЛевофлоксацин – фаол модда сифатида офлоксациннинг чапга айланувчи изомерини сақловчи кенг таъсир доирасига эга фторхинолонлар гуруҳи антибиотики. ДНК гираза (топоизомераза II) ва топоизомераза IV ни блоклайди, ДНК суперспирализациясини ва узилишларини бузади, ДНК синтезини бостиради, цитоплазмада, ҳужайра деворида ва мембраналарда чуқур морфологик ўзгаришларни чақиради. Микроорганизмларнинг кўпчилик штаммларига нисбатан in vitro шароитида ҳам, in vivo шароитида ҳам самарали. Препарат таъсирига сезгир:\nаэроб граммусбат микроорганизмлар: Enterococcus spp. (шу жумладан Enterococcus faecalis), Staphylococcus spp. (коагулаза манфий метициллинга сезгир/ўртача сезгир штаммлари), Staphylococcus aureus ни ҳам қўшиб (метициллинга сезгир штаммлари), Staphylococcus epidermidis (метициллинга сезгир штаммлари), Staphylococcus saprophyticus, Sterptococcus spp.жумладан Streptococcus pneumoniae (пенициллинга сезгир/ўртача сезгир/резистент штаммлари); Streptococcus pyogenes, Streptococcus C/F ва G гуруҳлари, Streptococcus agalactiae, Streptococcus milleri, Streptococcus\nбошқа микроорганизмлар: Chlamydia pneumoniae, Mycoplasma pneumonia.\nАъзолар ва тўқималарга яхши киради: ўпка, бронхларни шиллиқ қавати, балғам, сийдик-жинсий тизими аъзолари, полиморф-ядроли лейкоцитлар, альвеоляр микрофагалар. Бронхларнинг шиллиқ қаватида ва эпителиал қоплама суюқлигида 500 мг препаратни перорал қабул қилинганидан кейин Сmах мувофиқ – 8,3 мкг/г ва 10,8 мкг/мл га; қавариқларнинг суюқлигида левофлоксациннинг Сmах 4,0-6,7 мкг/мл, Тmах ҳолатида 2-4 соат. 500 мг препарат перорал қабул қилинганидан кейин ўпка тўқимасидаги Сmах-11,3 мкг/г; ТСmах эса – 4-6 соат. Левофлоксацин оз миқдорда орқа мия суюқлигига киради. Суткада 500 мг левофлоксацин перорал қабул қилинганидан кейин даволашнинг учинчи куни препарат қабул қилинганидан кейин 2, 6 ва 24 соатдан кейин простата бези тўқимасида Сmах мувофиқ.-8,7 мкг/г, 8,2 мкг/г ва 2,0 мкг/г. Простата бези/плазма концентрация нисбати ўртача -1,84. 500 мг препарат қабул қилинганидан кейин сийдикдаги Сmах ўртача қиймати 8-12 соатдан кейин-200 мкг/л. Жигарда препаратни катта бўлмаган қисми оксидланади ва/ёки дезацетилланади. Ярим чиқарилиш даври (Т1/2) – 6-8 соат. Организмдан асосан буйраклар орқали (қабул қилинган дозанинг тахминан 85%) калава фильтрацияси ва найчалар секрецияси йўли билан чиқарилади. Левофлоксациннинг ичга қабул қилинган дозасининг 4% ичак орқали 72 соат давомида чиқарилади. Буйраклар фаолиятининг бузилишларида ва буйрак клиренсини камайишида Т1/2 ошади. Клиник синовларда эркак ва аёлларда препаратнинг фармакокинетикасида фарқлар аниқланмаган.\nПрепаратнинг дозалари инфекцияни характери ва оғирлиги, шунингдек тахмин қилинган қўзғатувчининг сезгирлиги билан белгиланади. Буйраклар фаолияти меъёрий бўлган катталар учун (креатинин клиренси (КК) >50 мг/мин) тавсия қилинадиган доза:\nЛефтрин препарати билан даволаш вақтида тери қопламаларини шикастланишидан (фотосенсибилизация) сақланиш учун қуёш ва сунъий УБ-нурларидан сақланиш керак Тендинит, сохтамембраноз колит, аллергик реакцияларнинг белгилари пайдо бўлганида препарат дарҳол бекор қилинади.\nЛефтрин ва варфарин бир вақтда қўлланганида протромбин вақтини ва коагулянтнинг бошқа кўрсаткичларини синчков мониторинги керак.\nАвтотранспортни ва бошқа мураккаб механик воситаларини бошқариш қобилиятига таъсири.\nЛефтрин препарати билан даволаниш даврида автотранспортни ҳайдаш ва диққатни юқори жамлашни ва тезкор психомотор реакцияларини талаб қиладиган потенциал хавфли фаолият турлари билан шуғулланишда эхтиёткорликка риоя қилиш керак.\nСимптомлари: онгни чалкашиши, бош айланиши, эс-хушни бузилиши, тиришишлар, кўнгил айниши, қусиш ва шиллиқ қаватларининг эрозив шикастланишлари.\n2,5 г ва 5 г таблеткалар уяли ўрамда.


8 январь - Ўзбекистон Республикаси прокуратура органлари ходимлари байрами Мажбурий ижро бюроси органларида ҳам кенг нишонланди !\nТадбирда Мажбурий ижро бюроси раҳбарияти, марказий аппарат ҳамда ҳудудий бошқармалар видео-слектор тарзида масофадан иштирок этишди.\nАйтиш керакки, Давлатимиз раҳбари томонидан 2016 йил 19 декабрда Ўзбекистон Республикасининг “Ўзбекистон Республикаси прокуратура органлари ходимлари кунини белгилаш тўғрисида”ги қонуни имзоланди.\nБюро директори Х.М.Кабирджанов ўз нутқида, барча ходимларни касб айёми билан табриклаб, жамиятда қонунийликни мустаҳкамлаш, қонун устуворлигини таъминлаш ҳамда суд ва бошқа орган қарорларини ижро этиш орқали одил судловни таъминлаш борасида олиб бораётган самарали ишларини юксак қадрлашини билдириб ўтди.\nБюро органлари томонидан ўтган даврда 53,3 трлн. сўм ундирилиб, ўтган йилларнинг мос даврига нисбатан ундирув 22,3 трлн. сўмга ёки 72 фоизга кўпайган.\nБюро ташкил этилган даврга нисбатан қолдиқдаги ижро ҳужжатлари сони 1 млн. 747 минг тага ёки 59 фоизга камайиб, 1 млн. 207 минг тани ташкил этмоқда.\nДолзарб йўналишлардан бири бўлган алимент қарздорлигини ундириш масаласида тубдан ўзгача ёндашув тадбиқ этилиб, натижада 18 мингдан зиёд тарафларни яраштириш асосида тамомланди ва оилалар қайта тикланди.\nШунингдек, ижро ҳужжатлари бўйича қидирувдаги 9 820 та автотранспорт ҳамда техника воситаларидан 9 100 таси топилди ва 259,4 сўм ундирилиши таъминланди.\nБюро ташкил этилгандан буён жами 581 468 та мурожаатлар кўриб чиқилиб, шундан 234 795 таси ижобий ҳал қилинган.\nТадбирда, МИБ ходимларининг 27 нафари Бош прокурор ҳамда 35 нафари Бюро директори томонидан рағбатлантирилиб, 400 нафардан ортиқ ортиқ ходимларга навбатдаги ва дастлабки даражали унвонлар берилди.\nСўз охирида, Бюро директори Давлатимиз раҳбари таъкидлаганларидек, олижаноб халқимизнинг ҳақиқий ҳимоячиси, адолат ва қонунийлик посбони бўлиб, фақат ва фақат халқ манфаати йўлида оғишмай хизмат қилишларингизда зафарлар ёр бўлишини тилаб қолди.


Ўрганишни ўрганинг: Қанча ўқиса ҳам янги билим ололмасликнинг 4 сабаби\nШунчаки дарсликни ўқиш етарли эмас.\nҲаммаси равшандек кўринади: маълумотлар тайёр, уларни ўқийсиз-у, янги билим ва малакага эга бўласиз. Айниқса ўқув қуроллари — китоб, машғулот, онлайн сервислар етишмаслигидан шикоят қилишга ҳожат йўқ. Аммо кўпинча шундай бўладики, биз гигабайтлаб маълумот оламиз ва кўп куч, пул ва вақт сарфлаймиз-у, аммо кўпи билан юзаки билимнигина эгаллай оламиз. Қуйида бунинг сабаблари ва ечимлари ҳақида маълумот берамиз.\nТадбиркорлар учун замонавий ўқув курслари ташкил қилинади\nЎзМУ қошидаги давлат гранти асосида тайёрлайдиган ўқув курсга тингловчилар қабул қилинади


Дориларни яратишда уларнинг зарарсизлиги муҳим\nМиллий матбуот марказида Вазирлар Маҳкамаси ҳузуридаги Олий аттестация комиссияси томонидан “Фармацевтика фанлари соҳасида олий малакали илмий ва илмий-педагог кадрлар аттестацияси натижалари” мавзуида матбуот анжумани ташкил этилди.\nМаълумки, мамлакатимизда соғлиқни сақлаш тизимини жаҳон талаблари асосида ривожлантириш баробарида ушбу жараёнда юқори сифатли, безарар дори воситаларини яратиш ва ишлаб чиқаришга ҳам алоҳида эътибор қаратилмоқда.\nХусусан, фармацевтика фанлари йўналишидаги олимларнинг илмий тадқиқотлари самарадорлигини ошириш ҳамда даволашда қўлланиладиган синтетик ва табиий дори воситаларини яратиш ишлари ҳар жиҳатдан қўллаб-қувватланмоқда.\nТадбирда таъкидланганидек, ўтган йилда мазкур фан йўналишида 5 талабгор фан доктори, 13 талабгор фармацевтика фанлари бўйича фалсафа доктори илмий даражаларида тасдиқланди. Шу ўринда таъкидлаш ўринлики, ушбу рақамлар йил сайин ўсиб бормоқда.\nҲимоя қилинган диссертация тадқиқотлари асосида қатор илмий натижаларга эришилди. Жумладан, маҳаллий доривор ўсимликлардан тайёрланган қон босимини меъёрлаштирувчи, жигар, артериал гипертензия, аллергия касалликларини даволовчи дори воситалари ҳамда биологик фаол қўшимчалар ишлаб чиқилди. Табиий хомашёлар – мўмиё ва прополис асосида суртма ва гель дори шаклларининг илмий асосланган таркибини танлаш ва уларни олиш технологияси яратилди.\nШунингдек, кимёвий синтез усули билан координацион бирикмалар асосида ошқозон ярасини даволашда қўлланиладиган дори воситалари технологияси ишлаб чиқилди. Мамлакатимизда илк бор инфузион эритмаларнинг сифат меъёрлари ишлаб чиқилиб, улар таркибидаги аминокислоталарни аниқлашнинг замонавий усуллари амалиётга киритилди.\n– Фармацевтика соҳасидаги олим ва изланувчилар аҳоли саломатлиги учун юқори самарали, зарарсиз дори воситаларини яратиш ва ишлаб чиқариш борасида изчил фаолият юритмоқда, – деди Олий аттестация комиссияси ахборот хизмати раҳбари Улуғбек Мамадалиев. – Келгусида ҳам замонавий йўналишларда биотехнология, микробиология ҳамда кимёвий синтез йўллари билан олинадиган ва маҳаллий ўсимликлар хомашёсидан тайёрланадиган дори воситалари салмоғини кенгайтириш, мамлакатимиз соғлиқни сақлаш тизимини ривожлантириш борасидаги саъй-ҳаракатларга муносиб ҳисса қўшиш йўлида фаол илмий изланишлар олиб боради.


Фарғонадаги тунги клуб масаласи қандай ечим топди?\n07:59 / 07.09.2017\nБир неча кун аввал сайтимиз орқали Фарғона вилоятининг Фурқат тумани марказида «РИО» клуби фаолият олиб бораётгани ва бу клуб лицензиясида тўй ҳамда байрам тадбирларини ўтказиши ва соат 22:00га қадар фаолият олиб бориши айтиб ўтилгани ҳақида мақола берган эдик. Мақоладан сўнг айрим мутасаддилар «уйғониб» сайтимиз мухбирлари билан боғландилар.\nМаълум бўлишича, клуб тадбиркор Алишер Маҳмудовга тегишли. Бироқ, айни вақтда бу клубни тадбиркорнинг ўғли 1994 йилда туғилган Жамолхон Қорабоев бошқармоқда. «РИО» клуби фаолият олиб бориши учун «Жамолхон сервис плюс» оилавий корхонаси тасарруфида 2015 йилда рўйхатдан ўтган.\nЛицензияга кўра, клуб соат 22:00га қадар фаолият олиб бориш айтилган. Бироқ, бу борада ёш тадбиркор Жамолхонга ҳеч ким етарлича маълумот бермаган. Яна ёш бошқарувчининг сўзларига кўра, клубда тонгги соат 2-3га қадар ўтиришни хоҳлаган мижозни кўчага ҳайдаб чиқариш одобсизлик... Клубни кузатиш чоғида бирон-бир ерда “Иш фаолиятимиз 18:00 дан 23:00 га қадар” деган ёзувни кўрмадик. Бундай ёзувлар бўлмаганидан кейин мижозлар ўтириб тонгга қадар байрам қилишлари табиий, албатта.\nЁш тадбиркор бундай камчиликларни 2 кун ичида бартараф этишга ваъда берди. Биз клубни 2 кундан сўнг кузатганимизда тадбиркор ваъдасидан чиқди. Аҳолининг сўзларига кўра, клуб тунги 23:00га қадар фаолият олиб бормоқда. Ҳар бир хонада “Иш вақти 18:00 дан 23:00 гача” деган ёзувни кўрдик. Бундан аҳоли хурсанд. Эндиликда тадбиркор барча қоидаларни билиб олди ва бу қоидалар бузилмайди, деган умиддамиз.\nШу ўринда, айрим мутасаддилар худди шундай муаммоли диско клублар фаолияти билан танишиб, клублар лицензиясига алоҳида аҳамият берсалар. Бу борада клублар яқинида истиқомат қилаётган аҳоли билан суҳбатлашсалар. Шундан сўнг фуқаролардан мана шундай шикоят мурожаатлар келиб тушмаган бўлар эди.\nМаълумот ўрнида, Фарғона вилоятининг Фурқат туманида танқид остига олинган диско клублардан ташқари «НОМEР 1», «МАЛИБУ», «ТРОЯ», «ЗАРИНА» номли диско клублар фаолият олиб боради.\nАҳрор Зиё, Фарғона.\nФарғона тунги клуб\nВодий «заправка»ларидан йўқолган газ қидирилмоқда


Ҳайдовчининг билиши керак бўлган 6 мажбурияти - zarnews.uz\nҲайдовчининг билиши керак бўлган 6 мажбурияти\n1. Йўлга чиқишдан олдин автомобиль техник созлигини текшириш;\n2. Автомобиль салони тўлиқ жиҳозланган (тиббиёт қутиси, ёрқин рангли камзул ва бошқа керакли буюмлар) бўлиши лозим. Турли сабаблар билан йўлда автомобиль бузилиб қолганда камзул кийиб олиш ҳайдовчини хавфдан сақлаб туради;\n3. Йўл шароити ва об-ҳавони ҳисобга олиш;\n4. Автомобилдаги йўловчиларга йўл қоидаларини тушунтириш лозим. Масалан, ойнадан фақат қўлни чиқариш мумкинлиги, эшикларни мустаҳкам ёпиш кераклиги;\n5. Ҳуқуқий билимни ошириш. Ҳар бир ҳайдовчида йўл ҳаракати қоидалари китобчаси бўлса, фойдадан ҳоли бўлмайди. Қонунчиликка киритилаётган ўзгартишлардан ҳам хабардор бўлиб туриш;\n6. Тезликни меъёрида сақлаш. Ҳозир шаҳар кўчаларида 70 км.дан ортиқ ҳаракатланиш тақиқланган. Ҳайдовчи пиёдалар йўлакчаси ва серқатнов жойга етиб келганда ўртача тезлик (70 км дан паст)да келиши керак. Ҳисоб-китобларга кўра, 70 км. да келаётган автомобиль тормозни босгандан кейин 56 метр ўтиб тўхтайди.\nҲайдовчининг бошқарувни йўқотиши оқибатида икки киши ҳалок бўлди\nСамарқандда ИИБ ходимининг “боди камера”сини юлиб олган фуқарога 5 сутка маъмурий қамоқ жазоси тайинланди\nОдам ўлимига сабабчи бўлган ҳайдовчи 6 йилга қамалди\nЙПХ инспекторини судраб кетган ҳайдовчи 10 суткага қамалди


Афғонистоннинг АҚШдаги элчиси Роя Раҳмоний: Ўзбекистон ҳукумати Афғонистонни иқтисодий жиҳатдан ҳам қўллаб келмоқда | Ўзбекистон Республикаси Президенти ҳузуридаги Стратегик ва минтақалараро тадқиқотлар институти\n«Ўзбекистон ҳукумати олға сурган ташаббуслар, хусусан тинчлик музокаралари бизга жуда маъқул», дейди Раҳмоний.\n«Бу қўшнимиз бизга иқтисодий жиҳатдан ҳам ёрдамлашиб келмоқда. Маданий-маърифий лойиҳалар ишга тушган, шунингдек, бизнес ва савдо ҳам асталикда ошиб бормоқда. Биз фақат олдинга қадам ташлаймиз, деган умиддамиз».\nУнинг сўзларига кўра, Афғонистон расмий Тошкентнинг ҳозирги сайъ-ҳаракатларидан миннатдор ва алоқаларни янгидан қура бошлаганидан жуда мамнун. Ўзбекистоннинг Афғонистонда тинчлик ўрнатиш ҳамда ушбу мамлакат иқтисодиётини қўллаб-қувватлаш борасидаги лойиҳалари, ташаббуслари албатта ўз самарасини беради, - дейди элчи.


Жанубнинг аълочи ўқувчилари\nЖанубий Қозоғистон вилоятининг ўқувчилари 2016-2017 ўқув йилида турли вилоят, республика ҳамда халқаро олимпиадаларда қатнашиб, минтақа номусини муносиб ҳимоя қилдилар. Йил бошидан буён уюштирилган турли мусобақаларда улардан 8 нафари 1-ўрин, 39 нафари 2-ўрин, 34 нафари 3-ўринга эга бўлиб, жами 81 совринли ўринни қўлга киритишди.\nМасалан, яқинда табиатшунослик-математика йўналиши бўйича республика IХ Президент олимпиадаси ўтганидан хабарингиз бор. Унда уч ўқувчимиз – Нафиса Хайруллаева (Кентов шаҳридаги ихтисослаштирилган ”Дарын” мактаб-интернати) II ўрин, Ержан Ералхан ва Нурбек Тастан (Ж. Қаппаров номидаги 5-сонли ихтисослаштирилган мактаб-интернати) III ўринга эга бўлдилар.\nБундан ташқари, жорий ўқув йилида “Дарын” республика илмий-амалий маркази Ақтау шаҳрида умумтаълим фанлари бўйича республика фан олимпиадалар ва халқаро илмий тадқиқот танловларини ташкил этди.\nРеспубликанинг барча вилоятлари ҳамда республика таълим муассасаларидан 586 ўқувчи қатнашган мусобақада Жануб минтақасидан 35 нафар шогирд омадини синаб кўрди. Натижада, даъвогорларимизнинг 4 нафари II ўринни, 6 нафари III ўринни эгаллади. Таъкидлаб айтганда, вилоятдаги 3-сонли Кентов қозоқ-турк ўғил болалар лицейи, М. Қошғарий номидаги мактаб, М. Горький номидаги умумий ўрта мактаб, 2-сонли қозоқ-турк қизлар лицейи ҳамда М. Ҳ. Дулатий номидаги уч тилда ўқитадиган 8-гимназия, Қозоғистоннинг заковат “Байтерек” мактаби, шу билан бирга, ихтисослаштирилган “Дарын” мактаб-интернатининг обрўси мустаҳкамланди.\nЖорий йилда Павлодар вилоятида ўтган республика олимпиадасида ҳам жанублик шогирдларнинг омади ва маҳорати ўсди. 700 ўқувчи ичида билимини синаган 40 нафар жанубийқозоғистонлик даъвогардан 1-сонли қозоқ-турк ўғил болалар лицейининг ўқувчиси Даулет Тўйбазар биология фани бўйича I ўрин олиб, совриндорларга сардорлик қилса, информатика, математика, физика, география фанлари бўйича 7 ўқувчи II ўринни қўлга киритди, 8 ўқувчи III ўринга муносиб деб топилди. Айтиш керакки, олимпиада қатнашчиларининг билимини Ал Форобий номидаги Қозоқ Миллий университети, Назарбаев Университети, Л. Н. Гумилев номидаги Евроосиё миллий университети ўқитувчилари ва олим-устозлари баҳоладилар.\nМинтақа ўқувчилари фазони бўйсундириш ишларига ҳам ўз улушларини қўшмоқдалар. Яқинда Бойқўнғир шаҳрида ўтган “Фазо оламини очамиз” мавзуидаги халқаро илмий лойиҳада И. Алтинсарин номидаги 65-сонли мактаб-гимназия ва “Тўржан” хусусий гимназиясининг тўрт ўқувчиси II ҳамда III даражали диплом билан тақдирланди. “Зерде” ижодий лойиҳалар ва тадқиқот танловларида уч нафар ўқувчи I ўрин, беш ўқувчи II ўрин, олти ўқувчи III ўрин олди. Шунингдек, умумтаълим фанлари бўйича республика илмий лойиҳалар танловининг IV босқичи ўтиб, натижада, 10 нафар ўқувчи II (4 ўқувчи) ҳамда III (6 ўқувчи) ўринларга эга бўлди.\n2016-2017 ўқув йилида ўзга миллатларнинг 5-10 синф ўқувчилари ўртасида қозоқ тили бўйича “Тил – давлат мустақиллигининг рамзи” ХI республика дистанцион олимпиадаси ҳам уюширилган эди. Унда Кентов ва Туркистон шаҳарлари, Мақтаарал ва Сайрам туманлари мактаб ўқувчилари ғолиб деб топилди (4та I ўрин, 16та II ўрин, 6та III ўрин).\nЯна бир нарсани айтиш керак, бу йилги математикадан ХVI халқаро “Жибек жўли” олимпиадасида 1-сонли ҚТЛнинг 11-синф ўқувчиси Руслан Иманбердиев, механика ҳамда математикадан тадқиқот ишлари бўйича О. Жўлдасбеков номидаги Халқаро танловда Сариоғоч туманидаги Қ. Сатбаев номли 10-сонли мактаб-интернат ўқувчиси Байдаулет Бейсеновлар II ўрин олиб, кумуш медалга сазовор бўлдилар.\nСаодат ШАРИФБОЕВА, 2017-05-04, 11:18 299


Москва шаҳар Замоскворецкий туман суди самбо бўйича жаҳон чемпиони Расул Мирзаев иши бўйича чиқарган қарори миллатчиларнинг қатъий норозилигига сабаб бўлди. 19 ёшли талабани уриб, ўлдириб қўйган доғистонлик 26 ёшли курашчига икки йиллик қамоқ жазоси тайинланди ва у бир йилдан ортиқ ҳибсга ўтиргани ҳисобга олиниб, суд залидан озод этилди.\n“Айбдор, лекин озод этилсин!”\nҚора Йўлбарс номи билан жаҳон рингларида ном қозонган курашчи Расул Мирзаев иши юзасидан суд чиқарган қарор Россия жамоатчилиги, айниқса, миллатчи гуруҳларнинг кескин норозилигига сабаб бўлди.\nСудя Андрей Федин Расулнинг айбини тўлиқ бўйнига олгани, полицияга ўзи келгани, вояга етмаган фарзанди борлиги ва жабрланган йигитнинг яқинларидан кечирим сўрагани каби вазиятларни инобатга олиб, уни озод қилиш керак деган қарорга келди.\n- Суд Мирзаев Расул Рабадановични Россия Федерацияси Жиноят Кодексининг 109-моддаси, 1-қисми бўйича айбдор деб топди ва 2 йиллик қамоқ жазосига маҳкум этди. Унга Доғистон Республикаси Қизлар тумани ҳудудини икки йил давомида тарк этиш, оммавий тадбирларда иштирок этиш, кўнгилочар муассасаларга бориш таъқиқланади,- деди ҳукмни ўқиган суд ҳаками.\nМирзаевнинг тергов изоляторида аллақачон бир йилдан ортиқроқ вақт сақланаётгани ва қонун бўйича тергов изоляторидаги бир кун жазо тайинлашда икки кунга тенглаштирилишини ҳисобга олиб, курашчи суд залидан озод этилди.\nШунингдек, суд ҳукмига иш юзасидан тайинланган 5 та экспертиза натижалари бўйича Мирзаев Иван Агафоновнинг ўлимида бевосита айбдор эмаслиги, айбланувчида жабрланувчини ўлдириш нияти бўлмагани ва Агафонов боши билан бордюрга урилгани сабабли жиддий жароҳатлангани тўғрисидаги хулосалари таъсир этди.\nОлдинроқ, Россия жамоатчилигида мунозараларни келтириб чиқарган бу ҳодиса учун жамоатчилик босими остида Расул Мирзаевга 15 йиллик қамоқ жазоси тайинланиши кутилаётган эди.\nРасул Мирзаевнинг суд залида озод этилаётганини эшитган жабрдийда Иван Агафоновнинг отаси ўзини тия олмасдан:\n- Шармандалик! Рус одамларини жазосиз ўлдириш мумкин экан-да! Мирзаев, ўлдиравер, кўпчилик қолди! Сафсатабозлик!- дея суд залидан чиқиб кетди.\nУнинг ортидан Агафонов тарафидаги суд иштирокчилари “Қотил қамоқда ўтириш керак!”, деб судни тарк этди.\nАйтиш жойизки, нисбатан юмшоқ жазони қўллаш зарурлигини айбловчи прокурор Андрей Сергеев ва Мирзаевнинг адвокати Алексей Гребенскийлар ҳам қўллаб чиқди.\nАйрим кузатувчилар “Мирзаев иши”да бундай енгил жазонинг қўлланилишини “юқоридан” сиёсий босим бўлгани билан изоҳлашмоқда. Агафоновлар оиласи адвокати Оксана Михалкина Озодлик Радиосига суд қарори юзасидан шикоят қилишини билдирди.\n- Унга жазо деярли қўлланмади, чунки унга қўйилган жазони у аллақачон ўтаб чиқди. Яъни у эркин, биз билан сизга ўхшаган озод шахс. Суд қарори устидан арз қиламиз, албатта,- деди адвокат Михалкина.\nМиллатчилар норозилик намойишларига тайёргарлик кўрмоқда\nБир нечта яккакураш тури бўйича ҳозир ҳам чемпионлик унвонини сақлаб келаётган “Қора Йўлбарнинг” озод этилиши нафақат судда, балки суд залига сиғмаган миллатчиларнинг катта гуруҳи норозилигини ҳам келтириб чиқарди ва натижада судни ҳимоялашга чақирилган ОМОН гуруҳлари 10 кишини ҳибсга олди. Озод этилган Мирзаев махсус автомобилда қўриқчилар ҳимояси остида суд биносидан олиб чиқиб кетилди.\nМирзаевнинг адвокати суд қароридан тўлиқ мамнун экани, жамоатчиликка Иван Агафоновнинг ҳам жанг санъати устаси бўлгани ва айни пайтда талон-тарож моддаси юзасидан жиноий иш асосида жавобгарлик остида бўлганини эслатиб қўйди.\nИнтернетдаги ижтимоий тармоқларда Москвада “Иккинчи Манежная майдонини” уюштириш таҳдидлари пайдо бўла бошлади. Бироқ, 27 ноябр куни Интернетда янграган қизғин чақириқларга қарамасдан, Қизил Майдон ёнидаги Манежная ва Инқилоб майдонида 11 та автобус ва юк машиналарида бу ерга сафарбар қилинган полициячилар ва бир гуруҳ журналистлардан ташқари ҳеч ким кўринмади.\nАйни пайтда, судя Андрей Федин чиқарган қарор адолатлилигига ишониши ва Мирзаевнинг озод этилиши атрофида вазиятнинг кескинлашиб боришидан қўрқмаётгани ҳамда ўзи учун “махсус ҳимоя сўраш” нияти йўқлигини билдирди. Гап шундаки, Москвада миллатчиларнинг ғазабини келтириб чиқарган ҳукмларни чиқарган бир нечта судя ва уларга номақбул бўлган шахслар ҳимояси билан шуғулланган адвокатлар ўлдириб кетилгани маълум.\nУлтра миллатчи фаоллар эса ижтимоий тармоқларда Россиянинг йирик шаҳарларида норозилик намойишларини уюштиришга тайёргарлик кўраётгани айтилмоқда.\nЭслатиб ўтамиз, 2011 йилнинг 13 августида аралаш яккакураш усуллари бўйича жаҳон чемпиони Расул Мирзаев Москвадаги “Гараж” тунгги клуб ёнида унга қўполлик қилган Иван Агафонов юзига битта зарба туширган. Ерга тушаётганида энсаси билан урилган 19 ёшли талаба Иван Агафонов 4 кундан кейин Москва шифохоналаридан бирида жон берган.


Март ойида кичик корхоналар танлама кузатуви ўтказилади | NORMA.UZ\nМарт ойида кичик корхоналар танлама кузатуви ўтказилади\nДавлат статистика қўмитаси илмий тадқиқот ва тажриба-конструкторлик ишланмаларини амалга оширган микрофирмалар ва кичик корхоналар танлама кузатувини ўтказиш санасини эълон қилди.\nКузатув Давлат статистика қўмитасининг 2017 йил 27 февралдаги 11-сон буйруғига мувофиқ жорий йилнинг 28-31 март кунлари ўтказилади. Мазкур ҳужжат билан “Илмий тадқиқот ва тажриба-конструкторлик ишланмаларини амалга оширган микрофирма ва кичик корхоналар танлама кузатувини ташкил этиш ва ўтказиш бўйича вақтинчалик тартиб” тасдиқланди.\nМамлакатимиз илмий салоҳиятининг ривожланишида микрофирма ва кичик корхоналарнинг салмоғини баҳолаш учун зарур бўлган статистик маълумотларни шакллантириш ушбу кузатувнинг мақсади ҳисобланади.\nШуни инобатга олиб, Давлат статистика қўмитаси илмий тадқиқот ва тажриба конструкторлик ишланмалари билан шуғулланадиган микрофирма ва кичик корхоналарнинг мазкур сўровда фаол иштирок этишларини сўрайди.\n2-фан кузатув анкетасини тўлдириш ва тўлдирилган анкеталарни тақдим этиш жорий йилнинг 10 март куни Давлат статистика қўмитасининг веб-сайтида жойлаштириладиган eStat 2.0 тизими орқали электрон кўринишда амалга оширилади.\nССП ЕИда стажировка ўташ учун талабгорларга янги қабул эълон қилди


Ташқи қиёфага қараб нималарни айтиш мумкин? | Мулоҳаза қила оладиганлар учун.\nТашқи қиёфага қараб нималарни айтиш мумкин?\nЯнварь 6, 2017 mulohaza Психологик тестлар\nТашқи қиёфага қараб нималарни айтиш мумкин? «Жуда кўп нарсани!» — дея жавоб беради бу саволга физиогномистлар. Соҳа мутахассиcлари назарида юз — очиқ китоб. Фақат уни ўқиш керак.\nТашқи қиёфага қараб нафақат кишининг соғлиғи, балки феъл-атвори, омади, муваффақиятга эришиш йўли ва руҳий ҳолатини ҳам ўқиш мумкинлигини мутахассислар аллақачон исботлаган. Бош шакли, пешона ҳажми, ажинлар, қош-кўз, бурун тузилиши, лаблар — буларнинг барчаси биз ҳақимизда ўзимиз билган-билмаган нарсаларни айтади.\nЧўзинчоқ бош, кенг ияк яхши ривожланган интеллект, сезгирлик ва характернинг оғир-вазминлигини, мулоҳазакорликни билдиради. Бундай одам ўз олдига аниқ бир мақсад қўйиб, ҳаракат қилиши билан ажралиб туради. Шу хусусияти сабаб ташкилотчилик қобилияти ҳам яққол кўзга ташланади.\nУчбурчаксимон бош соҳиби кенг пешонали бўлади. Унда бир соҳа йўналиши бўйича иқтидорни пайқаш қийин эмас. Соғлом ва тиниқ фикрли бўлгани боис, интуициялардан кўра ақлга кўпроқ суянади. Атрофдагилар билан тил топишишга қийналса-да, муаммоларни ҳал қилишга келганда унинг олдига тушадигани йўқ. Лекин бундай одам билан сирдош бўлиш ярамайди. Чунки сирни бировга осон ошкор қилиб қўяди.\nТрапециясимон бош ҳиссиётларга тез берилувчан, аммо ақлий салоҳияти юқори, роль ўйнашга мойилликдан дарак. Амалий масалаларни ечиш унга қийинчилик туғдирмайди. Ҳар доим бирор натижага эришишга ҳаракат қилади ва жамиятда ҳамиша ўз ўрнига эга бўлади. Ҳаётдан мамнун яшаб, атрофдагилар учун ҳам яхши атмосфера ҳосил қила олади. Бош суяги трапеция шаклида бўлган одамда оптимистик кайфият етакчидир.\nТўртбурчаксимон бош суяги эркакларга хос қатъийлик ва бироз қаттиққўлликдан далолат. Бундай одам, одатда, яхшигина қайсар ва матонатли бўлади. Шу хусусияти туфайли кўп ҳолларда кўзлаган мақсадига эришади. Баъзан қайсарлик қўполлик билан ҳам алмашиб туради. Унинг энг катта ўзига хослиги ва ютуғи — кескинлиги ва дадиллигида.\nДумалоқ бош соҳиби кўнгли очиқ, юмшоқ табиатли, сулҳпарварлиги билан ажралиб туради. Бошқаларга ёрдам беришга тайёрлик, манфаатни кўзламай яхшилик қилиш, жасорат — унга хос. Кўпинча бундай одамлар овқат шинавандаси бўлади. Маиший қулайлик, яхши давраларда бўлиш унинг учун муҳим. Қўлидан кўп нарса келса-да, машҳурлик ва шон-шуҳрат кетидан қувмайди.\nЭнди бош суягининг айрим ўзига хосликлари ҳақида ҳам тўхталиб ўтсак.\nАгар қаршингизда бош шакли юмалоқ, қаншари баланд, яноқлари олдинга туртиб чиққан, кўзлари ёниб турувчи одам бўлса, ишонаверингки, у аниқ бир мақсадга интиладиган, етакчилик қобилияти юқори киши.\nБошининг тепа қисми калланинг бошқа соҳаларига қараганда йирикроқ бўлса, бундай кишида ҳис-туйғу етакчилик қилади. У қарор қабул қилаётганда таҳлилга эмас, кўпроқ ички кечинмаларга суянади. Асосий ўзига хослиги — ишга лаёқати ва тиришқоқлиги.\nБош ва бўйиннинг жойлашуви, бошни тутиб туриш тарзи, ҳаракати ҳам физиогномистлар эътиборидан четда қолмаган. Тик ва баланд бош ўз қадрини билишдан дарак. Бундай одам мустақил фикрга эга, ҳаётга оптимистик кўз билан қарайди ва имкониятларини тўғри баҳолай олади.\nБироз орқага ташланган бош шуҳратпарастликдан далолат. Бошини бу тарзда тутиб турувчи одам ўзи ва атрофдагилар ўртасида масофа сақлашни хоҳлайди. У кучли ирода ва қатъийлик хусусиятига эга. Ўз фикрида собит туради ва бировнинг йўриғига камдан-кам юради.\nОлдинга бироз эгилган бош итоаткорлик, бўйсунишга тайёрликни кўрсатади. Аммо унутмаслик керакки, бошнинг бундай ҳолати фикр ва ғоялар билан бандликдан ҳам бўлиши мумкин. Шарқда олдинга эгилган бош ривожланган интеллектни билдиради, деб ҳисобланиши бежиз эмас.\nЎнгга эгилган бош очиқлик, холисликни билдиради. Бошини ўнгга эгишга мойил одамлар атрофдагиларга холис ёрдам беришга тайёр. Чапга эгилган бош эса қизиқувчанлик, истеҳзо, шубҳа ва муғомбирликдан дарак.\nРобия НУРИДДИН қизи тайёрлади.\nПредыдущая запись:Кун ўзгаришлари: Давлат маслаҳатчисига янги биринчи ўринбосар, Миллий олимпия қўмитасидан кетган Мираброр Усмонов, вице-президент Салим «Бойвачча»Следующая запись: “Айбим ҳомиладорлигим”\nОставить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Архивы\tМарт 2017


Толиблар оммавий афв эълон қилди ва афғонларни ишга қайтишга чақирди - 17.08.2021, Sputnik Ўзбекистон\nТолиблар ҳукумат амалдорларини афв этди, деб хабар бермоқда хорижий ОАВлар 17.08.2021, Sputnik Ўзбекистон\nТОШКЕНТ, 17 авг - Sputnik. "Толибон"* радикал ҳаракати сешанба куни оммавий афв эълон қилди ва фуқароларни ишга қайтишга чақирди, деб хабар бермоқда Франс Пресс агентлиги. РИА Новости хабари асосида."Оммавий афв эълон қилинди ... шу боис, сиз тўлиқ ишонч билан кундалик ҳаётингизга қайтишингиз мумкин", - дея иқтибос келтиради толиблар баёнотидан агентлик.Шу билан бирга, нашр таъкидига кўра, гап ҳукуматдаги барча амалдорларга нисбатан афв ҳақида бормоқда.Афғонистондаги вазият айниқса охирги ҳафталарда, толиблар йирик шаҳарларга ҳужумга ўтиши билан янада оғирлашди. Якшанба куни ОАВ ва манбалар исёнчилар чегарадаги барча ўтиш жойларини назорат қилаётгани ҳақида хабар тарқата бошладилар. Ўша куни жангарилар Қобулга кириб, президент саройини ўз назоратига олганини айтишди. Афғонистон президенти Ашраф Ғани "қирғиннинг олдини олиш учун" мамлакатни тарк этганини айтди. Душанбага ўтар кечаси "Толибон"* сиёсий офисининг расмий вакили Муҳаммад Наим Афғонистонда уруш тугагани, давлатдаги бошқарув шакли эса яқин вақтларда аниқ бўлиши ҳақида баёнот берди.* Россияда таъқиқланган террорчи ташкилот.\nТолиблар ҳукумат амалдорларини афв этди, деб хабар бермоқда хорижий ОАВлар\nТОШКЕНТ, 17 авг - Sputnik. "Толибон"* радикал ҳаракати сешанба куни оммавий афв эълон қилди ва фуқароларни ишга қайтишга чақирди, деб хабар бермоқда Франс Пресс агентлиги. РИА Новости хабари асосида.\n"Оммавий афв эълон қилинди ... шу боис, сиз тўлиқ ишонч билан кундалик ҳаётингизга қайтишингиз мумкин", - дея иқтибос келтиради толиблар баёнотидан агентлик.\nТолиблар Афғонистонни қандай бошқаради - исломшунос фикри\n17 Август, 09:58\nШу билан бирга, нашр таъкидига кўра, гап ҳукуматдаги барча амалдорларга нисбатан афв ҳақида бормоқда.


“.UZ” домени фаолияти сарҳисоб қилинди – «Ўзбекистон телекоммуникация тармоқларини бошқариш Республика маркази» давлат унитар корхонаси\n2018 йил – “.UZ” миллий домени учун сермаҳсул бўлди. Жорий йил қайд этилган 24.1 % ўсиш суръати қарийб 12 523 та домен номини ташкил этади. Шунингдек, 23 482 тадан кўпроқ янги доменлар рўйхатга олинди, улардан ўчирилган доменлар сони – 10959 тани ташкил этади. Якунланаётган йилда “.UZ” домени ҳудудида фаолиятда бўлган доменларнинг умумий сони – 65 000 тадан ортиқ домен номларини ташкил этади.\nЯкунланаётган йил “.UZ” домени учун алоҳида аҳамиятга эга бўлди, чунки, 20-21 сентябрда Тошкент APTLD – Осиё Тинч океани минтақаси юқори даражадаги доменлар миллий ассоциацияси (Asia Pacific Top Level Domain Association) 20-юбилей Саммитига мезмонлик қилди. Ушбу Саммитнинг айнан Тошкентда ўтказилиши – давлат, бизнес ва жамоат ташкилотларининг “.UZ” домени ҳудудини ривожлантириш ишидаги саъй-ҳаракатлари ва интилишларининг эътирофидир.\nБундан ташқари, “UZINFOCOM ягона интегратори” МЧЖнинг Рўйхатга олувчи сифатида домен номларини рўйхатга олиш бўйича фаолиятининг тўхтатилиши 2018 йилдаги стратегик қарорлардан бири бўлди. Ушбу қарор “UZINFOCOM ягона интегратори” МЧЖнинг .UZ доменида рўйхатга олувчилар ва Маъмурият ўртасидаги аниқ тақсимланган функсияга риоя этилиши, рўйхатга олувчиларнинг рақобатбардош тармоғини ривожлантириш, домен номларини рўйхатга олиш ва қўллаб-қувватлаш бўйича хизматларни марказлашмаган тизимга ўтказиш юзасидан чора-тадбирларни амалга ошириш, шунингдек, рақобат муҳитини таъминлаш, домен номларини рўйхатга олиш бозорида кўрсатилаётган хизматларнинг сони ва сифатини ошириш ҳамда “.UZ” ҳудуди асосий реестрини техник жиҳатдан қўллаб-қувватлашга кўмак беради.\n← Эски янгиликлар Тошкент телеминорасида профилактика! Жамоат хавфсизлигини таъминлаш соҳасида Германия билан ҳамкорлик кенгаймоқда Сўнгги янгиликлар →


ЖАМИЯТ БИРДАМЛИГИ ИММУНИТЕТИ — Ishonch Gazetasi\nАгар унга панд бермасак, биз, албатта, ғолиб бўламиз!\nКечаги гап бугунга тўғри келмайди, деган халқ нақли бор. Ҳозирги шароитда унинг нақадар топиб айтилганига амин бўляпмиз. Кечаги хабарларда Ўзбекистонда коронавирус юқтирганлар сони 50 нафар бўлган эди. Бугун газета чоп этилиш арафасида улар сони 59 тага етди. Улардан 4 нафари ўпка яллиғланиши босқичини бошдан ўтказяпти ва оғир аҳволдалиги таъкидланмоқда.\nБутун дунё бир фалокат олдига қуролсиз чиққан қўшинга ўхшаб қолди. Қай мамлакат кескин чоралар кўрди – аҳолисининг катта қисмини бу вирусдан сақлашга эришди. Бунга Хитой ва баъзи Осиё мамлакатлари мисол. Қай мамлакат бепарво бўлди – бало гирдобида қолди. Хусусан, Америкага беписандларча борган Бразилия президенти Болсонаронинг пушаймонлари энди бефойда. Мазкур сафарда унга ҳамроҳлик қилган 22 нафар делегация аъзоси ҳам бу балони юқтириб келган…\nБиз шунчалик қашшоқ одамлармизми? Ўзбекистонда бойлар Қозоғистондан кам деб ўйлайсизми? Асло ундай эмас! Бизда ҳам бойлар кўп. Балки улар тепадан мурожаат кутаётгандир? Кутманг, аввало, бизнинг давлат кимдандир мурувват сўрамайди. Қолаверса, хайрия кимгадир кўриниш, кўз-кўз қилиш учун қилинадиган иш эмас. Баъзи маълумотларга кўра, Қозоғистонда тадбиркорлик қилаётган ўзбекистонлик Фаттоҳ Шодиев мамлакатимизда коронавирусга қарши курашга ўз ҳиссасини қўшишга тайёрлигини билдирибди. Отасига раҳмат! Аммо ўзимизникилар қани? Ёки бизнинг кунимиз фақат ниқоб тарқатадиган тадбиркорнинг мурувватига қолдими?\nГапнинг очиғи, бизда чин ватанпарварликни кўрсата олувчи жамоатчилик реакцияси кўринмаяпти. Одамнинг юрагини «жиз» эттирадиган бирон бир ташаббусни кўрмаяпмиз.\nГазеталарнинг кўпчилиги Саъдулла Ҳакимнинг «Коронавирус» шеърини босиб чиқди. Бошқа яхши шеър йўқ! Қани, қалбларни ларзага солувчи шеърлар «ҳурматли» халқ шоирлари?\nЁки бир пайтлар одамларга маънавий йўл кўрсатувчи «Маънавият ва маърифат» деган ташкилот бўлар эди, ёпилганми?\nБугун биз жамият бирдамлиги иммунитетини оширишда уларнинг кучига таянмасак, кимнинг кучига суянамиз?\nХалқ эса ўз билганича, ўз идрокига суяниб давом этаверар йўлида – Аллоҳга таваккал қилиб… Оддий мусулмон инсоннинг фарзанди сифатида мен ҳам бу мўмин халқнинг бошига катта кулфатлар ёғилишига ишонмайман. Давлатнинг бошида турганлар Аллоҳга ёққан одамлар, уларнинг мақсад-у муддаолари ҳам Аллоҳга маъқул келади. Шу сабаб, ишонамизки, биз енгамиз, иншаАллоҳ.\nГугурт қутисида нечта чўп бор?


Машҳурлар машҳур бўлгунча...\n30.03.2018 18:55 0 8672\nИнсоннинг ташқи кўринишига қараб хулоса чиқариш унчалик ҳам тўғри иш эмас. Бугунги қаҳрамонларимиз буни исботлашга ҳаракат қилишади. Илм-фан соҳасидаги натижалари улар ҳақидаги шу кунгача бўлган тасаввурларингизни ўзгартириб юбориши аниқ. Улар ҳақиқатан ҳам биз ўйлагандан анча ақлли экан.\nБаскетбол ўйнашни мактаб давридаёқ бошлаган Шакил коллежга келгач мазкур спорт тури билан профессионал тарзда шуғуллана бошлайди. Натижада ўқиш иккинчи даражали бўлиб қолади. Аммо у ўқишни ташлаб қўймади, ҳатто 2012 йилда «Ходимларни корпоратив ўқитиш ва бошқариш» мавзусида илмий иш қилиб, фан доктори даражасини олди.\nБиз билган Силвестр Сталлоне нафақат яккакурашлар устаси ва актёр, балки режиссёр, сценарийнавис ва продюсер ҳам ҳисобланади. У одатда ўз фильмларини ипидан-игнасигача ўзи тайёрлайди.\nБританиялик рок-мусиқачи Брайан Мэй кўпроқ «Queen» гуруҳининг гитарачиси сифатида танилган ва ушбу гуруҳнинг кўпгина хит қўшиқларининг муаллифи ҳисобланади. Шу билан бирга, у астрофизик олим ҳамдир. Брайан «Queen»нинг муваффақиятларига қадар илмий даража олиш мақсадида астрономия соҳасида иккита илмий қўлланма чоп эттирган.\nБўлажак «агент Малдер» театр ва актёрлик билан жиддий шуғуллангунга қадар Йел университетида инглиз адабиёти магистри даражасини олган, докторлик диссертациясини ёқламоқчи бўлган.\nАлбатта кулгили ва тентакнамо Мистер Бин экрандаги образдан бошқа нарса эмас. Бироқ Роуэн Аткинсоннинг кўринишига қараб, у дипломли муҳандис – электротехника магистри эканлигига ишониш қийин. У бу даражага Ньюкасл университетида эришган.\nКўнглига келадиганини қиладиган миллионер образи билан кўпчиликка танилган америкалик актёр Кен Жонг 1995 йилда Шимолий Королина тиббиёт университетини тамомлаган. Ўқишдан кейин ҳатто терапевт сифатида бир муддат фаолият юритган.\nАмерикалик модел, актриса ва MTV бошловчиси мактабни тамомлаб, юқори баллар билан Шимоли-ғарбий университетга ўқишга кириб, академик стипендияга сазовор бўлади. Бироқ биринчи чоракдан сўнг ўқишни ташлаб, моделликка шўнғиб кетади.\nУнинг баҳайбат кўриниши ҳечам ақлли одамни эслатмайди. Аммо Долф Лундгрен Сидней университетида кимё машинасозлиги соҳасида магистр даражасини олган. Шунингдек, у Массачусетс технология институтининг Фулбрайт дастури бўйича стипендиати бўлган.\nБўлажак актриса 1998 йили мактабдаги тадқиқотлари сабаб «Intel» компанияси ташкил этган илмий танловда қатнашиш ҳуқуқини қўлга киритади. Якунда ярим финалгача етиб борган Портман имтиҳонларга тайёрланишга шунчалик берилиб кетадики, ҳатто «Юлдузлар жанги. 1-эпизод» филмининг премерасини ўтказиб юборади.\n2003 йилнинг июнида Натали Ҳарвардни битириб, психология соҳасида бакалавр даражасини қўлга киритди. «Коллеждаги ўқиш менинг карьерамга таъсир қилишидан хавотирланмайман. Киноюлдуз бўлишдан маълумотли одам бўлган яхшироқ», – деган эди интервьюларидан бирида Портман.


Хайкиназол – Meducate.uz – Дорилар ҳақида маълумотлар ўзбек тилида\nHome Йўриқномалар Хайкиназол\nПрепаратнинг савдо номи: Хайкиназол\nДори шакли: сиртга қўллаш учун бальзам\n1 г бальзам қуйидагиларни сақлайди:\nфаол моддалар: кетоконазол – 15мг, клобетазол пропионати – 0,25мг.\nёрдамчи моддалар: спирт, додецилсульфат натрий, икки натрийли эдетат, кокос мойи кислоталарининг диэтаноламидлари, полиоксиэтилен ёғли спиртлар эфири билан аммоний сульфати, дистеарат этиленгликоли, аммоний ва акриламид хлорид диметил сополимер, лимон кислотаси, гуаро смола катиони, гермаль плюс, эмульсияланган кремний мойи, ментол, Y-эозин, тозаланган сув.\nТаърифи: пушти рангдан тўқ сариқ ранггача бўлган қуюқ суюқлик.\nФармакотерапевтик гуруҳи: кортикостероидлар антибиотиклар билан мажмуада\nАТХ коди: D07C.\nКетоконазол замбуруғларга қарши кенг таъсир доирасига эга бўлган препарат ҳисобланиб, Pityrosporum oval замбуруғларига нисбатан кучли замбуруғларга қарши таъсирга эга. Клобетазол пропионати билан мажмуада (кортикостероид гормон) яллиғланишга ва аллергияга қарши юқори самарали восита ҳисобланади.\nНатижада ушбу мураккаб «Хайкиназол» бальзами қазғоқ ва бош терисини себореяли дерматитини даволашда, таркибида фақат кетоконазол бўлган воситаларга нисбатан, тез таъсир қилувчи самаралироқ восита.\nКетоконазолнинг таъсир механизми эргостерол биосинтезини ингибиция қилиш ва замбуруғларнинг мембранасидаги липидлар таркибини ўзгартиришдан иборат.\nДерматофитлар: Trichophyton, Microsporum, Epidermophyton floccosum нисбатан фаол; Candida, Pityrosporum ачитқи ва ачитқисимон замбуруғларга нисбатан фаол.\nПрепарат қазғоқ билан боғлиқ бўлган себореяли экзема ва қипиқланувчи темиратка қичишиш ва қипиқланишларни тез камайтиради.\nКлобетазол пропионати – сиртга қўллаш учун мўлжалланган кортикостероид. Тери касалликларини даволашда кортикостероидларнинг терапевтик таъсир механизми маълум эмас.\nКортикостероидлар ҳужайра мембраналарини фосфолипидларидан арахидон кислотасини ажратиб чиқарадиган А2 фосфолипазани ингибиция қилувчи липокортинлар синтезини индукция қилади, Шундай қилиб, липокортинлар арахидон кислотасининг метаболитлари бўлган простогландинлар ва лейкотриенлар каби яллиғланиш ва аллергиянинг кучли медиаторлари биосинтезини назорат қилади.\nСиртга қўлланганида кетоконазол аҳамиятсиз даражада тизимли сўрилишга учрайди. Хатто узоқ вақт қўлланганида ҳам кетоконазол қонда аниқланмайди.\nКлобетазол пропионатини плазма оқсиллари билан боғланиш қобилияти гидрокортизонга нисбатан камроқ, лекин T1/2 юқори. Асосан жигарда, қолган қисми – буйракларда метаболизмга учрайди. Сийдик билан чиқарилади.\nPityrosporum oval замбуруғлари чақирган бош терисини себореяли дерматити ва қазғоқни даволаш учун қўлланади. Бош терисини юқорида кўрсатилган омиллар чақирган қипиқланиши ва қичишини тез енгиллаштиради.\nФақат сиртга қўллаш учун мўлжалланган!\nОлдиндан намланган бошнинг соч қисмига тахминан 5 мл бальзам суртилади, енгил уқаланиб, бальзамни бош терисига яхшилаб тақсимланади. 3-5 минутдан кейин сув билан яхшилаб ювиб ташланади. Даволаш мақсадида «Хайкиназол» бальзамини хафтада 2 марта 2-4 хафта давомида қўллаш керак; даволашда танафусга йўл қўймаслик керак. Профилактика мақсадида бальзамни хафтада 1 марта ёки 2 хафтада 1 марта қўллаш керак.\nАллергик реакциялар ва терини таъсирланишлари аниқланмаган.\n– препаратга ўтаюқори сезувчанлик\n– 12 ёшдан кичик болалар\n– ҳомиладорлик ва лактация даврида қўллаш мумкин эмас\nКўзга тушишидан сақланиш керак.\nДори воситасини автотранспортни ва потенциал хавфли механизмларни бошқариш қобилиятига таъсири\nПрепарат маҳаллий қўлланганида унинг сўрилиши тизимли самараларни ривожланишига олиб келиши мумкин. Даволаш симптоматик.\n50 мл дан тубаларда, қўллаш бўйича йўриқномаси билан бирга картон қутида.\n5 мл дан пакетларда, қўллаш бўйича йўриқномаси билан бирга картон қутида №50.\n+25ºС дан юқори бўлмаган ҳароратда сақлансин.\nОлдинги мақолаХаврикс 720 / 144019.06.2018\nХайлефлокс 500/75019.06.2018Кейинги мақола


Ички Ишлар Вазирлиги Маданият саройи\nВазирлик ҳақида\tВазирлик тасарруфидаги ташкилотлар\tИчки Ишлар Вазирлиги Маданият саройи\tИшонч телефонлари\nХозигри вақтда 1478 меҳмонлар сайтда ва биронта ҳам рўйҳатдан ўтганлар йўқ\nИчки Ишлар Вазирлиги Маданият саройи ИИВ Маданият саройи Тошкент шаҳридаги энг замонавий маданият муассасаларидан бири. Бу масканда ўқувчи-ёшлар ва катта ёшдагилар учун маданий-маърифий ёналишдаги тадбирлар, яъни, концертлар, маҳорат дарслари, халқаро миқёсидаги ўқув-семинарлар, таниқли инсонлар билан учрашувлар, байрам тадбирлари турли шаклларда ташкиллаштирилади ва ўтказилади. Бунинг учун Маданият саройида 475 ўринли концерт зали, 150 ўринли кенг ва нурафшон конференц-зали ва яхши жиҳозланган ўқув тўгарак хоналари, рақс залари ва барча керакли ашёлар ва мебеллар билан ташкиллаштирилган буфет ишлаб турибди. Маданият саройида Тошкент шаҳри ва вилоятидаги корхоналар байрам, бошқа турдаги тадбир, маросим ва йиғилишлар ўтказиш имкониятига эга бўладилар.Маданият саройи Тошкент шаҳрининг марказида қулай жойда жойлашган. Қиш ва ёз мавсумига мўлжаланган алоҳида иситиш ва совитгич кондиционерлари мавжуд.Маданият саройида ўқувчи-ёшларнинг бўш вақтларини фойдали ва мазмунли ўтказиши учун тўгараклар, студиялар ва ўқув курслари ишлаб турибди. Тўгарклар, студиялар ва ўқув курслари ўқувчиларнинг қизиқишларига асосланган ҳолда ташкил этилган, уларнинг бўш вақтларини тўлдиради ва билимларини кенгайтиради. Ўқув курслари ва тўгараклар - миллий рақс, балл рақслари, тасвирий санъат, мусиқали-театр студияси, ёш техник, санъацеварлар студияси, инглиз тили курси, мактабга тайёрлаш “Дошколник” тўгараги ёналишида иш олиб бормоқда.Ушбу ўқув курслар, тўгарак, студияларда барча ҳохловчилар (ёши чегараланмаган ҳолда) хафтасига 3 маротиба 1,5 соатдан машғулотлар давомида билим олишади , машғулотлар ўтказилиши кунлари ва вақти қатнашувчилар (ёки уларнинг ота-оналари) билан келишилган ҳолда тузилади. Тўгаракни битирувчиларга гувоҳномалар берилади.-Миллий рақс тўгарагида 3 ёшга тўлган ва ундан катта қизлар рақс санъатининг машҳур намояндалари ҳаёти ва ижодини, куй тинглаш ва унинг моҳиятини тушуниш, миллий ва қардош миллатлар рақс харакатларини ижро этиш малакаларини эгалайдилар. Тўгарак битирувчилари Маданият саройи концерт дастурларида ва бошқа байрам тадбирларида ўз рақслари билан қатнашадилар. Машғулотлар ўзбек тилида олиб борилади.-Балл рақслари студиясига 3 ёшдан кичик бўлмаган, рақсни севадиган иқтидорли қизлар ва ўғил болалар қабул қилинади. Бу рақс санъати малакаларини йил давомида мунтазам ўрганиб бориш давомида, қатнашчилар керакли маҳоратларни эгаллаб, келгусида ўтказиладиган кўрик танловларда иштирок етадилар. Бундай рақс билан шуғилланган ўқувчилар соғлом, қадди-қомати келишган ва ёқимтой бўлиб ривожланадилар. Машғулотларни тажрибали педагоглар (рус тилида) олиб борадилар.-Тасвирий санъат тўгарагига ўқувчилар 5 ёшдан қабул қилинади. Тўгаракдаги ўқув ишлари расм чизиш ва у орқали ўқувчиларни бадиий дидларини ривожлантириш, уларни санъат оламига, теварак атрофидаги гўзаликларга қизиқишларини ошириш ва болалар қалбида яхшиликка интилиш ҳиссини тарбиялашга қаратилган. Бундан ташқари мактаб таълимидан кейин рассомлик ёналишида билим олишни режалаштирган ўрта-махсус ёки олий ўқув юртига кирувчи талабалар учун ҳам якка тартибда машғулотлар ўтказилиши режалаштирилган. Бундан ташқари очиқ табиат қўйнида маҳорат дарслари ўтказилади. Тўгарак битирувчиларига гувоҳномалар берилади.-Мусиқали-театр студиясига 3 ёшга тўлган ва ундан катта ўғил ва қиз болалар қабул қилинади. Ушбу студия ноанъанавий услубда ишлайди. Бу ерда болалар соғломлаштириш гимнастика машқлардан бошлаб, атроф муҳитни англаш, пластилин билан ишлаш, хореография машқларини бажариш, қўшиқ куйлаш, рақс тушиш, шеърларни ифодали ўқишни ўрганадилар. -Ёш техник тўгарагига 7 ёшдан кичик бўлмаган ўғил болалар қабул қилинади. Тўгаракда болалар техник ижодий ҳусусиятларини ўстириш, оддий техника моделларини самолет, автомобил, плайнер, кемалар қоғоз ва картонлардан мустақил ясаш ва ихтирочилик қобилиятларини ривожлантириш бўйича билим оладилар. Ушбу тўгаракда Халқаро косманавтлар кунига бағишланган кўргазмалар ва ясалган моделларни учириш мусобоқалари, викторина, музейларга саёхатлар ва бошқа қизиқарли ноанъанавий машғулотлар ўтказилади.-Санъацеварлар клубига 10 ёшдан ўқувчилар қабул қилинади. Клубда қатнашувчилар актёрлик ва бошловчилик касбининг бошланғич малакаларини эгаллайдилар. Улар сценарийлар ёзиш, байрам тадбирларини ташкиллаштириш, кийимлар танлаш ва уларни безатиш, саҳна декорацияларини тайёрлаш каби ишларни яъни байрам тадбирларини тайёрлаш ва уни ўтказиш кўникмаларини эгаллайдилар.- Инглиз тили курсига мактаб ёшидаги болалар, коллеж ва олий ўқув юрти талабалари қабул қилинади. Ўқув дастурда Реwард- 1 йилдан 2 йилгача,Ҳедwай- 2,5 йил ўқитилади. Машғулотлар гурухда (10-15 ўқувчи) ўзбек ва рус тилларида олиб борилади.- «Дошколник» мактабга тайёрлаш гурухига 5 ёшли қиз ва ўғил болалар қабул қилинади. Болаларга расм чизиш, ўқиш, математика, ёзишдан сабоқ берилади. Мактаб таълимига тайёр бўлиш, жамоада билим олиш кўникмаларига эга бўладилар. Машғулотлар хафтасига 3 марта - 1 соат 10 минут давомида олиб борилади.Математика - физика фани курсига - юқори синф ўқувчилари, лицей ва коллеж талабалари қатнашишлари мумкин. Ушбу тўгаракда математика ва физика фанидан қўшимча билимлар берилади.\nИчки Ишлар Вазирлиги Маданият саройиМанзил: Тошкент шаҳри, А.П.Чехов кўчаси, 5 уй. Мўлжал шаҳар “Сувсоз” идораси қаршисида. Телефонлар 231-48-34, 256-10-61\n13.03.2017 10:35 379 Оҳирги ўзгариш: 24.03.2017 23:16 Toggle navigation


31.03.2018 06:00 0 21464\nКечагина ўзининг оламшумул натижалари билан ҳаммани ҳайратда қолдираётган ёшгина йигит ногирон бўлиб қолди...\nБундан 42 йил муқаддам машҳурликнинг чўққисида бўлган спортчи бирданига, бир кунда спортдан бутунлай кетди. Албатта, кўпчилик спортчилар шундай қилишади, бунинг ҳеч ҳайрон бўладиган жойи йўқ. Аммо бу спортчининг ютуқларига эътибор беринг: 11 карра жаҳон рекордчиси, 17 карра жаҳон чемпиони, 13 карра Европа чемпиони, 7 карра собиқ иттифоқ чемпиони...\n1976 йилнинг 16 сентябри. Ереван кўчаларидан бирида троллейбус йўлдан чиқиб кетиб, сув тўла тўғонга ағанади. 92 нафар йўловчи қутига қамалиб чўкиб кетди. Уларнинг барчасини жуда азобли ўлим кутарди. Аммо сув остида сузиш бўйича бир неча марта чемпионликни қўлга киритган Шаварш Карапетян шу яқин атрофда укаси билан югуришни машқ қилаётган эди. У бир лаҳза ҳам ўйланмай ўзини муздек сувга отди...\nКейинчалик мутахассислар унинг ҳаракатларини таҳлил қилиб чиқадилар ва бирор киши бундай қаҳрамонликни қайтара олмаслигига амин бўладилар. Шаварш ўн метрли сув остига шўнғийди, мутлақ қоронғилик ичида троллейбуснинг ойнасини тепиб синдиради. 20 дақиқа ичида у сувга ўттиз мартача шўнғиб 20 кишини қутқариб қолади. Аслида қутқарилганлар сони анча кўп эди. Лекин уларнинг кўпчилиги ўлиб бўлган ёки сувдан чиқарилганига қарамай ҳаётини сақлаб қолишнинг иложи бўлмаганди.\nШаварш чўкканларни сувдан олиб чиқар ва укасига узатар, укаси уларни қайиққа олар ва қирғоққа етказиб берарди. Шу тарзда чўкканларнинг тенг ярми — 46 киши олиб чиқилди ва уларнинг фақат 20 нафаригина тирик қолди.\nЧемпионни кузатиб турганлар унинг бадани совуқдан кўкариб кетгани, териси ойна синиқларидан тилиниб кетганини кўриб туришар, аммо бирортаси юрак ютиб унга ёрдам беролмасди. 20 дақиқа ичида унинг организми бутунлай ҳолдан тойди ва ўзи ҳам ёрдамга муҳтож ҳолга келди. Мудҳиш натижа кўп куттирмади: икки томонлама зотилжам, қоннинг умумий зарарланиши... Шифокорлар 45 кун курашиб, унинг ҳаётини аранг сақлаб қолишди. Аммо энди катта спортга қайтиш тўғрисида гап ҳам бўлиши мумкин эмасди. Шунга қарамай, танасидаги чандиқлар ҳаракатини чеклашини енгиб, 400 метрга сузиш бўйича яна бир рекорд ўрнатди. Лекин кучли оғриқлар яна безовта қила бошлагач, спортни тарк этди.\nКейинчалик ундан «Энг қийини ва қўрқинчлиси нима эди?» деб сўраганларида Шаварш шундай жавоб берган:\n— Ҳар қанча тайёргарлик кўрганимга қарамай менинг кучим маълум марта шўнғишга етарди. Аммо ўша шўнғишлар ҳам тўла натижа бермади. Мен сув остидаги зулматда кимнинг ўлик ёки тириклигини аниқлай олмасдим. Деярли ҳамма ҳушдан кетиб бўлганди. Шўнғишларимнинг бирида мен чармдан тикилган ёстиқни кўтариб чиққанман. Бир инсоннинг ҳаёти ўрнига жонсиз ёстиқ... Бу шунчалар аламли эдики, ҳалигача тушларимга кириб чиқади ва мен ўзимни кечира олмайман!\nКарапетян Сочи олимпиадаси машъаласи билан. Фото:\nРекорд натижалари билан дунёни лол қилган спортчи шу тарзда ўз фаолиятига нуқта қўйди. Лекин бунинг учун уни айблашга кимнинг тили боради?! Ахир айнан мана шундай қаҳрамонларни ёшларга ўрнак қилиб кўрсатиш, шундай йигит-қизларни тарбиялаш керак эмасми?! Бундай қаҳрамонлик унутилиши мумкинми?\nҲозир Шаварш Карапетян Москвада яшайди ва тадбиркорлик билан шуғулланади. Унинг косиблик устахонаси, бир неча кафеси бор.\nҚаҳрамонлик Шаварш Карапетян\nЖамият 02/05, 09:59\nГулистонда чўкаётган қизни қутқарган йигитнинг ўзи вафот этди\nХориж 31/03, 09:10\n9 ёшли болакай 2 ёшли синглисини ёнғиндан қутқариб қолди\nЖамият 02/01, 18:14


Тошкентда Оқсарой қароргоҳи яқинидаги кўча очилди\n18:18 19 Декабр 2018\n14:13 29.11.2016 Ҳавола олиш\nБу қарор Тошкентда Ислом Каримов хотирасига атаб парк, музей ва ёдгорлик бунёд этилиши ҳақидаги хабар билан боғлиқ бўлиши мумкин\nТОШКЕНТ, 29 ноя — Sputnik. Тошкент ҳокимияти Ўзбекистоннинг Биринчи Президенти Ислом Каримовнинг Оқсарой қароргоҳи яқинидаги кўчани очди, деб хабар бермоқда Sputnik Ўзбекистон мухбири.\nАйни вақтда Шароф Рашидов шоҳкўчаси ва Бешёғоч кўчаси орасидаги Афросиёб кўчасининг ҳар икки бўлагида ҳаракатланиш йўлга қўйилди.\nБу қарор Тошкентда Ислом Каримов хотирасига атаб парк, музей ва ёдгорлик бунёд этилиши ҳақидаги хабар билан боғлиқ бўлиши мумкин. Мазкур объектлар айнан қаерда жойлашиши ҳақида аниқ маълумот йўқ, лекин кўпчилик музей ва парк Оқсаройда барпо этилиши ҳақида гапирмоқда.\nЭслатиб ўтамиз, илгарироқ Тошкентда мамлакат Бош вазири Шавкат Мирзиёевнинг ташаббуси билан бир қанча тиғиз марказий кўчаларда ҳаракатланиш очилганди. Улар бир неча йил илгари Ўзбекистоннинг Биринчи Президенти хавфсизлигини таъминлаш мақсадида ёпиб қўйилганди.


Вояга етмаганлар иштирокида содир этилаётган оғир жиноятлар сабаби оталар иштирокида муҳокама этилди - zarnews.uz\nСамарқанд шаҳридаги мактабларнинг бирида ўқийдиган, вояга етмаган ўқувчи қиз уяли телефон аппарати устида келиб чиққан жанжал оқибатида 75 ёшли кампирни ўлдириб қўйган. Яна икки ҳолатда вояга етмаган қизларда ҳомиладорлик аниқланган.\nЯнги йилнинг илк ойи биринчи ҳафтасидаёқ бундай нохуш ҳолатларнинг содир бўлгани вилоят халқ таълими бошқармаси мутасаддиларини сергак торттирди ва 8 январь куни вилоятимизнинг барча умумий ўрта таълим мактабларида “Оталар куни” тадбирлари ўтказилди.\n«Вояга етмаганларнинг таълим-тарбия олишларида отанинг ўрни» мавзусидаги бу тадбирларда юқорида таъкидланган кўнгилсиз воқеаларнинг бош сабаби, уяли алоқа воситаларидан нотўғри фойдаланиш эканлиги таъкидланди.\nМобил телефонлар аллақачон ҳозирги замоннинг ажралмас қисмига айланиб бўлди. Улар ёрдамида яқин инсонларимиз билан доимий мулоқотда бўламиз. Айниқса, телефонларнинг кейинги йиллардаги пандемия шароитида ўқувчи-талабаларнинг онлайн таълим олишларида асқотганини инкор этолмаймиз.\nАммо унинг бир қанча зарарли томонлари ҳам бор. Жумладан, ундан чиқаётган кўринмас нур инсон, айниқса, бола саломатлиги, асаб тизимларига салбий таъсир кўрсатади. Бунинг устига, болаларнинг турли кераксиз ижтимоий тармоқлардан фойдаланиш имкони кенгайиб кетди. Оқибатда боланинг дарслардан чалғиши, дарсда мусиқа эшитиб ўтириши каби бир қанча зарарли омиллар пайдо бўлди.\nШунинг учун дарс вақтида телефондан фойдаланиш умуман мумкин эмас. Болангизнинг мактабга келди-кетдисини билиб туриш, назорат қилиб боришингиз керак бўлса, унга оддий алоқа воситаси олиб беринг. Токи, у тарбияси бузилишига сабаб бўладиган интернет саҳифаларига киролмасин.\n“Мактабга қимматбаҳо телефон билан келадиган, синфдошлар орасида табақаланишни юзага келтираётган ўқувчини, унинг ота-онасини жазоланг”, деди оталардан бири.\nЎқитувчилар ўқувчиларнинг уяли алоқа воситасидан фойдаланиши каттагина муаммоларни юзага келтираётганига тўхталди. Улар 45 дақиқалик дарснинг асосий қисмини машғулотларга эмас, мобил алоқа домига тушиб қолган ўқувчиларнинг эътиборини жамлаш ва аудиторияни тинчлантириш билан ўтказишга мажбур. Танаффусда болалар бир жойда тўпланиб, телефонидаги расмлар, видеотасвирлар, қўшиқларни “муҳокама” қилади. Жазо тариқасида бир неча бор уяли алоқага муккасидан кетганларнинг телефони олиб қўйилган, маҳалла раиси, профилактика инспектори ҳолатдан хабардор қилинган бўлса-да, кейинги дарсда яна шу аҳвол такрорланаверган. Афсуски, тадбирга бу ўқувчиларнинг оталари келмаган...\nҚарийб 1,5 минг ўқувчи таҳсил олаётган мактабга йиғилган 100 чоғли оталар, ўқитувчи-педагоглар боланинг тарбияси, таълим олишига салбий таъсир кўрсатувчи омилларни муҳокама қилишди. Таълим сифатини ошириш, бу борада ота-оналар ва ўқитувчилар ҳамкорлигини мустаҳкамлаш юзасидан таклифлар эшитилди. Мактабда ҳар ойда бир маротаба “Оталар куни” тадбирини ўтказишга келишиб олинди.\nОта – оила бошлиғи, хонадон устуни. Унинг ҳар бир хатти-ҳаракати болаларнинг диққат-марказида бўлади. Истайсизми-йўқми, фарзандлар отага, унинг юриш-туриши, одоб-ахлоқига тақлид қилади.\nШундай экан, оталарнинг ўрни нафақат оилада, балки кўча-кўйда, таълим муассасасида соғлом муносабатнинг шаклланиши учун фарзандларини яхши тарбиялашида, уларнинг орзуларини амалга оширишида ҳам намоён бўлади.\nТеглар: вояга етмаганлар Оталар куни\nОталар мактабни топиб боришдими?


ДАВЛАТ МУКОФОТЛАРИ ВА ЭСДАЛИК НИШОНЛАРИ ТОПШИРИЛДИ – Фарғона ҳақиқати\nЎзбекистон мустақиллигининг 30 йиллиги муносабати билан мамлакатимизда барча соҳаларда ислоҳотларни муваффақиятли амалга ошириш борасидаги самарали меҳнати, юрт тараққиёти ва халқ фаровонлигини таъминлаш, Янги Ўзбекистонни барпо этишга муносиб ҳисса қўшгани учун бир гуруҳ юртдошларимиз Президент Шавкат Мирзиёевнинг шу йил 24, 25 ва 26 август кунлардаги Фармони билан давлатимизнинг фахрий унвонлари, орден ва медаллари билан тақдирланган эдилар.\nФарғона вилоят ҳокими Хайрулло Бозоров мукофотларни Президент номидан тантанали суръатда топширди. Улар орасида Алишер Ибодинов, Манзурахон Мансурова, Ҳидоятхон Умарова, Миножат Расулова каби 49 нафар Фарғона фарзанди бор эди.\n— Бу мукофот тақдир-ланган ҳар бир фарғоналик, унинг жамоаси фидойи меҳнатига берилган баходир,— деди Хайрулло Бозоров. — Сизларнинг ибратингиз ортимиздан бораётган ёшларга интилиш ҳиссини беришига ишонаман.\n— Мамлакатимизда меҳнат қилган албатта ўз қадрини топар экан, — деди Фарғона давлат университети ўзбек тилшунослиги кафедраси профессори Шарифа Искандарова. — Менга берилган мукофотни бизнинг илмий-педагогик жамоа меҳнатининг эътирофи деб қабул қиламан.\n— Мен солиқ соҳасида умр бўйи ишлаб келяпман. Амалдор эмасман. Солиқ соҳасидаги билимим, тажрибамни сиз азизлар билан ҳамиша баҳам кўриб келаман. Давлатимиз раҳбари томонидан тақдирланишимни эса бизнинг соҳага билдирилган ишонч деб тушунаман,—деди “Содиқ хизматлари учун” медали соҳиби Гўзал Муслимова.\n— Шу йил баҳорида мен туғилган қишлоқда қурган “Баҳодир Лоғон” кластер тўқимачилик корхонамизга ташриф буюрган Президентимизга 10 минг иш ўрни яратаман деб ваъда бергандим, — деди “Меҳнат шуҳрати” ордени соҳиби Мўминжон Йўлдошев. — Бу борада изчил иш олиб боряпмиз. Шу йил октябрь-ноябрь ойларида яна 3 та корхона ишга тушади ва икки минг янги ишчи ўрни очилади. Бугун менга берилган мукофот кучимга куч қўшди. Мен, албатта, Президентга берган ваъдамни бажараман.\nТақдирлаш маросими чоғи вилоят фаоллари, давлат ва жамоат ташкилотлари вакилларига “Ўзбекистон Республикаси мустақиллигининг 30 йиллиги” эсдалик нишони ҳам топширилди.


АПЛ. «Эвертон» Шекспир «эртаги»га якун ясади\n00:54 / 10.04.2017\nАнглия премьер-лигасининг 32-туридан ўрин олган яна бир учрашувда «Эвертон» «Лестер»ни қабул қилди.\nУчрашувнинг дастлабки дақиқалариданоқ кетма-кет голлар киритилди. Аввалига Дэвис 39-сониядаёқ жамоасини ҳисобда олдинга олиб чиққан бўлса, Ислом Слимани ва Марк Олбрайтон 10-дақиқагача меҳмонларни ҳисобда олдинга чиқариб қўйди. Аммо ливерпулликлар биринчи бўлимни ўз фойдасига ўзгартиришга муваффақ бўлишди. Ромелу Лукаку ва Фил Жагелка томонидан киритилган голлар ҳисобни 3:2 кўринишига келтирди. Иккинчи бўлимда Лукаку томонидан киритилган яна бир гол ўйинга сўнгги нуқтани қўйди.\nНатижада «Лестер» Шекспир бошчилигида қўлга киритилган кетма-кет олти ғалабадан сўнг АПЛда илк марта мағлубиятга учради. «Эвертон» ғалабадан сўнг очколари сонини 54тага етказиб, «Арсенал»га тенглашиб олди. Бироқ «Арсенал»да учта ўйин захираси бор. 32-турнинг сўнгги учрашувида Арсен Венгер шогирдлари эртага «Кристал Пэлас»га қарши учрашувда майдонга тушади\nАнглия премьер-лигаси, 32-тур\nЭвертон – Лестер 4:2 (3:2)\nГоллар: Дэвис (1), Лукаку (23, 57), Жагелка (41) – Слимани (4), Олбрайтон (10).\nЭвертон: Роблес, Холгейт, Пеннингтон, Джагелка, Бейнс, Гуйе, Шнайдерлин (Бэрри, 73), Дэвис, Баркли, Лукаку, Миральяс.\nЛестер: Шмейхель, Амарти, Беналуан, Ҳут, Чилуэлл, Олбрайтон (Ульоа, 78), Кинг, Дринкуотер, Грэй (Марез, 61), Слимани, Варди (Муса, 61).\nОгоҳлантиришлар: Миральяс (29), Ҳут (29), Бейнс (45), Кинг (64).\nЛестер Эвертон Англия премьер-лигаси\n«Манчестер Сити» Маҳрез трансферидан воз кечди